CELEX: 
Language: mt
Date: 2016-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament Delegat (UE) Nru 3/2014, ir-Regolament Delegat (UE) Nru 44/2014 u r-Regolament Delegat (UE) Nru 134/2014 fir-rigward tar-rekwiżiti tas-sikurezza funzjonali tal-vetturi, tar-rekwiżiti marbutin mal-kostruzzjoni tal-vetturi u rekwiżiti ġenerali u r-rekwiżiti ambjentali u tal-prestazzjoni tal-unità tal-propulsjoni, rispettivament

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               It-terminu ‘vetturi tal-kategorija L’ ikopri firxa wiesgħa ta’ tipi ta’ vetturi ħfief b’żewġ, tliet jew erba’ roti, eż. roti motorizzati, mopeds b’żewġ u tliet roti, muturi b’żewġ u tliet roti, muturi bis-sidecar u vetturi b’erba’ roti (kwadriċikli) bħal quads tat-triq, vetturi għal kull tip ta’ terren u kwadrimobbli.
            
            
               Id-Direttiva 2002/24/KE
                  1
                u d-Direttivi ta’ implimentazzjoni tagħha msemmija f'dik id-Direttiva flimkien kienu l-pakkett ta' approvazzjoni għal vetturi tal-kategorija L fis-seħħ sakemm tħassru u ġew sostitwiti bir-Regolament (UE) Nru 168/2013
                  2
                u l-erba’ atti delegati u ta’ implimentazzjoni tiegħu fl-1 ta' Jannar 2016.
            
            
               Il-Kummissjoni Ewropea żammet rekord tad-difetti fir-Regolament (UE) Nru 168/2013 u l-erba’ atti delegati u ta’ implimentazzjoni tiegħu matul il-perjodu minn Marzu 2013 sal-31 ta’ Jannar 2015 f’listi ta’ traċċar apposta li jiġu aġġornati regolarment. Minn Marzu 2013, inġabru wkoll mistoqsijiet li tqajmu mill-partijiet ikkonċernati u mill-awtoritajiet matul dan il-perjodu kif ukoll tweġibiet assoċjati mill-Kummissjoni dwar l-interpretazzjoni tat-test. Peress li l-vetturi tal-kategorija L setgħu diġà jiġu approvati fuq bażi volontarja skont ir-Regolament (UE) Nru 168/2013 mit-22 ta’ Settembru 2014, f’dan l-att li jemenda, ġie inkluż kwalunkwe tibdil tal-formulazzjoni meqjus bħala meħtieġ biex titjieb iċ-ċarezza tat-test fl-atti delegati.
            
            
               Sabiex jiġu żgurati t-titjib kontinwu u l-adattament għall-progress tekniku ta’ dan il-pakkett legali ġdid għall-approvazzjoni tal-vetturi tal-kategorija L, li huwa applikabbli fuq bażi obbligatorja mill-1 ta' Jannar 2016, u biex jiġu indirizzati xi nuqqasijiet fit-tliet atti delegati li jissupplimentaw ir-Regolament (UE) Nru 168/2013 li fih rekwiżiti tekniċi u proċeduri tal-ittestjar, dan l-att li jemenda tħejja u ġie propost għall-adozzjoni fl-iqsar żmien possibbli.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               (a)Konsultazzjoni mal-partijiet interessati
            
            
               Il-listi ta' traċċar bl-iżbalji li ġew identifikati, kif ukoll il-mistoqsijiet ta' interpretazzjoni u l-kummenti nqasmu b’mod regolari mal-parteċipanti fil-laqgħat tal-Grupp ta' Ħidma dwar il-Muturi (MCWG) u ġew diskussi fit-tul.
            
            
               Il-konsultazzjoni kienet immirata lejn il-gruppi l-iżjed milquta, fosthom l-awtoritajiet tal-approvazzjoni tat-tip, il-manifatturi, il-fornituri u l-konsumaturi.
            
            
               Il-Kummissjoni irrikonoxxiet il-wasla tal-mistoqsijiet kollha li rċeviet mill-partijiet ikkonċernati, u dawn, flimkien mat-tweġibiet mill-Kummissjoni tqiegħdu għad-dispożizzjoni tal-pubbliku.
            
            
               Ma ġewx ikkonsultati biss partijiet ikkonċernati mill-UE, iżda wkoll, fuq il-livell internazzjonali tan-NU/KEE ġew ikkonsultati l-partijiet kontraenti tal-Ftehimiet tal-1958 u tal-1998 ġew mitluba jeżaminaw it-test u l-listi tat-traċċar u jipprovdu kummenti. Mistoqsijiet addizzjonali mqajma minn dawn il-partijiet ikkonċernati internazzjonali u t-tweġibiet tal-Kummissjoni ġew inklużi f’listi ta’ traċċar, li jiffurmaw il-bażi ta’ dan l-att li jemenda.
            
            
               (a)Il-metodi tal-konsultazzjoni, is-setturi ewlenin fil-mira u l-profil ġenerali ta’ min wieġeb
            
            
               Il-Kummissjoni kkonsultat lill-partijiet ikkonċernati b’numru ta’ modi:
            
            
               Il-konsultazzjoni pubblika, li ttrattat l-aspetti kontroversjali possibbli tal-proposta ta’ Kodeċiżjoni, saret fuq l-internet bejn it-22 ta’ Diċembru 2008 u s-27 ta’ Frar 2009. Waslu reazzjonijiet mill-Istati Membri, mill-industrija tal-manifattura tal-vetturi u tal-komponenti tal-kategorija L, minn organizzazzjonijiet tat-trasport, minn organizzazzjonijiet li jirrappreżentaw lill-utenti, minn organizzazzjonijiet oħra mhux governattivi u minn ċittadini individwali, kif ukoll minn partijiet ikkonċernati internazzjonali fil-kuntest tan-NU/KEE.
            
            
               Il-kontenut tal-abbozz ta’ proposta ta’ Kodeċiżjoni u l-abbozzi tal-atti delegati u ta' implimentazzjoni li jsostnuha ġew diskussi qabel l-adozzjoni fil-laqgħat kollha tal-Grupp ta’ Ħidma tal-Kummissjoni dwar vetturi tal-kategorija L (MCWG) fil-perjodu 2009 - 2013. Ġie segwit l-istess approċċ rigward xi tħassib li jipprevjeni l-implimentazzjoni mingħajr intoppi tar-Regolament (UE) Nru 168/2013 mill-2013 ’il quddiem sal-lum li huma indirizzati f’dan l-att li jemenda.
            
            
               Fl-aħħar nett, saru bosta laqgħat bilaterali li fihom il-partijiet ikkonċernati individwali setgħu jesprimu liberament il-fehmiet tagħhom u jqajmu punti ta' tħassib. Dawk l-elementi kollha li jeħtieġu titjib sabiex dan il-pakkett il-ġdid jaħdem fil-prattika ġew inkorporati f’dan l-att li jemenda.
            
            
               (b)Valutazzjoni tal-impatt
            
            
               Peress li dan l-att li jemenda jikkonċerna biss il-bidliet li jfittxu li jiċċaraw it-test tal-atti delegati li jissupplimentaw ir-Regolament (UE) Nru 168/2013 u jtejjeb il-formulazzjoni sabiex jiżgura approvazzjonijiet f’waqthom mingħajr intoppi u mingħajr ma tinbidel l-intenzjoni tal-miżuri bażiċi vvalutati fil-valutazzjoni bażika tal-impatt imwettqa fl-2009, ma tqiesx li hemm bżonn issir valutazzjoni tal-impatt supplimentari b'appoġġ għal dan l-att li jemenda. Ir-riżultati tal-valutazzjoni tal-impatt
                  3
                imwettqa b’appoġġ għall-adozzjoni tar-Regolament (UE) Nru 168/2013 u l-atti delegati u ta’ implimentazzjoni tiegħu jibqgħu validi.
            
         
         
            
               3.ELEMENTI ĠURIDIĊI TAL-ATT DELEGAT
            
            
               (a)Bażi ġuridika
            
            
               Il-bażi ġuridika ta’ dan l-att delegat hija r-Regolament (UE) Nru 168/2013 tal-Parlament Ewropew u tal-Kunsill tal-15 ta’ Jannar 2013 dwar l-approvazzjoni u s-sorveljanza tas-suq ta’ vetturi b’żewġ jew tliet roti u kwadriċikli.
            
            
               (b)L-għażla tal-istrumenti
            
            
               L-użu ta' Regolament jitqies xieraq għaliex jipprovdi l-assigurazzjoni meħtieġa għal konformità filwaqt li ma jirrikjedix traspożizzjoni fil-leġiżlazzjoni tal-Istati Membri.
            
            
               L-att delegat juża "l-approċċ b'livelli differenti" oriġinarjament introdott fuq talba tal-Parlament Ewropew u użat f'leġiżlazzjoni oħra għall-approvazzjoni tat-tip tal-UE ta’ vetturi motorizzati. Dan l-approċċ jipprevedi leġiżlazzjoni fi tliet stadji:
            
            
               –id-dispożizzjonijiet fundamentali u l-ambitu huma stipulati mill-Parlament Ewropew u mill-Kunsill f'Regolament ta' Kodeċiżjoni (UE) Nru 168/2013 ibbażat fuq l-Artikolu 114 tat-TFUE skont il-proċedura leġiżlattiva ordinarja.
            
            
               –l-ispeċifikazzjonijiet tekniċi assoċjati mad-dispożizzjonijiet fundamentali huma stipulati fi tliet atti delegati (l-Artikolu 290):
            
            
               –Ir-Regolament ta’ Delega tal-Kummissjoni (UE) Nru 3/2014 tal-24 ta’ Ottubru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti tas-sikurezza funzjonali tal-vetturi għall-approvazzjoni ta’ vetturi b’żewġ jew tliet roti u kwadriċikli huwa emendat skont l-Anness I ta' dan ir-Regolament.
            
            
               –Ir-Regolament ta’ Delega tal-Kummissjoni (UE) Nru 44/2014 tal-21 ta' Novembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tal-kostruzzjoni tal-vetturi u r-rekwiżiti ġenerali għall-approvazzjoni ta’ vetturi b’żewġ jew tliet roti u kwadriċikli huwa emendat skont l-Anness II ta' dan ir-Regolament.
            
            
               –Ir-Regolament ta’ Delega tal-Kummissjoni (UE) Nru 134/2014 tas-16 ta’ Diċembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti tal-prestazzjoni ambjentali u tal-prestazzjoni tal-unità tal-propulsjoni, u li jemenda l-Anness V tiegħu huwa emendat skont l-Anness III ta' dan ir-Regolament.
            
            
               –id-dispożizzjonijiet amministrattivi rigward id-dokument tal-informazzjoni, id-definizzjonijiet fiċ-ċertifikat tal-approvazzjoni tat-tip, iċ-ċertifikat tal-konformità u r-rekwiżiti assoċjati tal-konformità tal-produzzjoni, eċċ. huma stipulati:
            
            
               –fir-Regolament ta’ Implimentazzjoni tal-Kummissjoni (UE) Nru 901/2014 tat-18 ta’ Lulju 2014 li jimplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti amministrattivi għall-approvazzjoni u s-sorveljanza tas-suq ta’ vetturi b’żewġ jew tliet roti u kwadriċikli.
            
            
               Emendi ta' kjarifika tal-atti delegati u ta’ implimentazzjoni għandhom isegwu l-istess proċeduri ta’ adozzjoni bħall-atti bażiċi delegati u ta’ implimentazzjoni. B'konsegwenza, dan l-att delegat li jfittex li jemenda t-tliet atti bażiċi delegati tar-Regolament (UE) Nru 168/2013 għandu jiġi adottat f’konformità mal-proċedura konsultattiva.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 14.7.2016
            
            
               li jemenda r-Regolament Delegat (UE) Nru 3/2014, ir-Regolament Delegat (UE) Nru 44/2014 u r-Regolament Delegat (UE) Nru 134/2014 fir-rigward tar-rekwiżiti tas-sikurezza funzjonali tal-vetturi, tar-rekwiżiti marbutin mal-kostruzzjoni tal-vetturi u rekwiżiti ġenerali u r-rekwiżiti ambjentali u tal-prestazzjoni tal-unità tal-propulsjoni, rispettivament
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
         
         
            
               Wara li kkunsidrat ir-Regolament (UE) Nru 168/2013 tal-Parlament Ewropew u tal-Kunsill tal-15 ta’ Jannar 2013 dwar l-approvazzjoni u s-sorveljanza tas-suq ta’ vetturi b’żewġ jew tliet roti u kwadriċikli
                  4
               , u b'mod partikolari Artikolu 18(3), Artikolu 20(2), Artikolu 21(5), Artikolu 22(5), Artikolu 23(12), Artikolu 24(3), Artikolu 25(8) u Artikolu 54(3) tiegħu,
            
            
               Billi:
            
            
               (1)Il-Kummissjoni żammet rekord ta’ kwistjonijiet li ltaqgħu magħhom u li tqajmu mill-awtoritajiet tal-approvazzjoni u l-partijiet ikkonċernati fir-Regolament (UE) Nru 168/2013, kif ukoll fir-Regolament Delegat (UE) Nru 3/2014
                  5
               , ir-Regolament Delegat tal-Kummissjoni (UE) Nru 44/2014
                  6
                u r-Regolament (UE) Delegat tal-Kummissjoni (UE) Nru 134/2014
                  7
                li jissupplimenta r-Regolament (UE) Nru 168/2013; sabiex tiġi żgurata l-applikazzjoni preċiża ta’ dawk ir-Regolamenti, xi wħud mill-kwistjonijiet identifikati għandhom jiġu indirizzati permezz ta’ emendi.
            
            
               (2)Sabiex jiġu żgurati l-konsistenza u l-effettività tas-sistema tal-approvazzjoni tat-tip tal-UE għal vetturi tal-kategorija L, jeħtieġ li jitjiebu kontinwament ir-rekwiżiti stipulati f’dawk l-atti delegati u li dawn jiġu adattati għall-progress tekniku. Jeħtieġ ukoll li tittejjeb iċ-ċarezza ta’ dawk l-atti delegati.
            
            
               (3)L-emendi li ġejjin tar-Regolament (UE) Nru 3/2014 fir-rigward tar-rekwiżiti tekniċi u l-proċeduri tal-ittestjar fil-qasam tas-sikurezza funzjonali tal-vettura għandhom jiġu inklużi fl-Annessi ta' dak ir-Regolament Delegat bl-għan li jittejbu l-konsistenza u ċ-ċarezza tiegħu: il-lista stabbilita fl-Anness I tar-Regolament Delegat (UE) Nru 3/2014 li fih ir-Regolamenti applikabbli tan-NU/KEE għandha tiġi aġġornata u l-Anness XV tiegħu dwar l-installazzjoni tat-tajers jeħtieġ li jkun iċċarat aktar biż-żieda tad-dispożizzjonijiet dwar id-dikjarazzjoni tal-manifattur rigward kemm hija permissibbli il-“kategorija ta’ użu” fir-rigward tal-kontrolli mwettqa għal dan l-għan. Aktar kjarifiki għandhom jiżdiedu mal-Anness XVII tar-Regolament Delegat (UE) Nru 3/2014 fir-rigward tat-tagħmir intern, fl-Anness XVIII fir-rigward tal-limitazzjoni tal-potenza massima u l-Anness XIX fir-rigward tar-rekwiżiti tal-integrità strutturali, b’mod partikolari dawk ir-rekwiżiti għal roti motorizzati fil-kamp ta’ applikazzjoni tar-Regolament (UE) Nru 168/2013.
            
            
               (4)Għall-finijiet ta’ kompletezza u preċiżjoni, jixraq li l-lista ta’ Regolamenti tan-NU/KEE applikabbli fuq bażi obbligatorja stipulati fl-Anness I tar-Regolament Delegat (UE) Nru 3/2014 tinkludi r-Regolamenti tan-NU/KEE Nri 1, 3, 6, 7, 8, 16, 19, 20, 28, 37, 38, 39, 43, 46, 50, 53, 56, 57, 60, 72, 74, 75, 78, 81, 82, 87, 90, 98, 99, 112 u 113.
            
            
               (5)L-emendi li ġejjin tar-Regolament Delegat (UE) Nru 44/2014 għandhom isiru sabiex jittejbu l-konsistenza u l-preċiżjoni: L-Anness I tar-Regolament Delegat (UE) Nru 44/2014 fih lista ta’ Regolamenti applikabbli tan-NU/KEE, li għandha tiġi aġġornata; L-Anness II tar-Regolament (UE) Nru 44/2014 għandu jiġi ssupplimentat fir-rigward tar-rekwiżiti ta’ mmarkar ta’ parts, tagħmir u komponenti għal skopijiet ta’ identifikazzjoni u ta’ prevenzjoni tat-tbagħbis; L-Anness III ta' dak ir-Regolament Delegat għandu jiġi emendat biex jipprovdi kjarifiki dwar il-kundizzjonijiet li jirrigwardaw il-konverżjoni tal-vetturi tas-sottokategoriji L3e/L4e-A2 f’muturi tal-kategorija A3 u viċi versa; għandhom isiru ċerti emendi fl-Anness XI tar-Regolament Delegat (UE) Nru 44/2014 dwar mases u dimensjonijiet, b’mod partikolari dwar id-definizzjoni tal-qtugħ mill-art tas-sottokategoriji L3e-AxE (mutur Enduro) u L3e-AxT (mutur Trial); L-Anness XII tar-Regolament Delegat (UE) Nru 44/2014 għandu jiġi emendat fir-rigward tal-interfaċċa għall-konnessjoni standardizzata tad-dijanjostika abbord; u ċerti kjarifiki li għandhom isiru fl-Anness XVI tal-istess Regolament Delegat dwar stands għal dawn is-sottokategoriji ta’ muturi.
            
            
               (6)Is-sistemi dijanjostiċi abbord (“OBD”) huma essenzjali għat-tiswija u l-manutenzjoni effettiva tal-vetturi. Sistemi dijanjostiċi preċiżi jippermettu lil min isewwi jidentifika malajr liema mill-iċken unità li tista’ tinbidel tkun trid tissewwa jew tinbidel. Sabiex jiġu indirizzati l-iżviluppi tekniċi mgħaġġla fil-qasam tas-sistemi ta’ kontroll tal-propulsjoni, huwa tajjeb li fl-2017 tiġi rieżaminata l-lista tal-apparat immonitorjat għal difetti fiċ-ċirkwit elettriku. Sal-31 ta' Diċembru 2018, għandu jiġi stabbilit jekk għandhomx jiżdiedu apparati u difetti addizzjonali mal-lista stabbilita fl-Appendiċi 2 tal-Anness XII tar-Regolament Delegat (UE) Nru 44/2014, biex l-Istati Membri, il-manifatturi tal-vetturi, il-fornituri tagħhom kif ukoll l-industrija tat-tiswija jingħataw biżżejjed żmien biex jadattaw qabel id-dħul fis-seħħ tal-OBD stadju II. Il-PID $1C fuq is-sistema dijanjostika abbord applikabbli jista' jiġi pprogrammat għal $00 jew $FF sakemm il-valur tiegħu ma jkunx ġie standardizzat għall-vetturi tal-kategorija L. Għall-finijiet ta’ konsistenza u kompletezza, peress li d-data tal-pubblikazzjoni tal-istandard revedut ISO 15031–5:20xx fih dan il-valur standardizzat iddedikat għal vetturi tal-kategorija L, dan il-valur standardizzat għandu jiġi pprogrammat bħala rispons għat-talba tal-PID $1C ta’ għodda ġenerika tal-iskenjar. 
            
            
               (7)Għall-finijiet ta’ kompletezza u konsistenza, ċerti ekwazzjonijiet fl-Annessi II u V tar-Regolament Delegat (UE) Nru 134/2014 għandhom jiġu adattati; fl-Anness VI ta' dak ir-Regolament Delegat, fir-rigward ta' kemm jiflaħ strapazz it-tagħmir għall-kontroll tat-tniġġis, il-kriterji ta’ klassifikazzjoni taċ-ċiklu ta’ akkumulazzjoni tad-distanza SRC-LeCV għandhom jiġu adattati għall-progress tekniku; fl-aħħar nett, l-Anness IX tar-Regolament Delegat (UE) Nru 134/2014 għandu jiġi emendat sabiex jitqiesu xi wħud mid-dispożizzjonijiet ta’ kontra t-tbagħbis stabbiliti fir-Regolamenti Nri 9, 41, 63 u 92 tan-NU/KEE fil-qasam tal-approvazzjoni tal-ħoss, b'mod partikolari għal sistemi tal-ħoss multimodali.
            
            
               (8)Waħda mill-miżuri kontra l-emissjonijiet eċċessivi tal-idrokarburi mill-vetturi tal-kategorija L hija intiża sabiex tillimita l-emissjonijiet evaporattivi għal-limiti tal-massa tal-idrokarburi stipulati fl-Anness VI(C) tar-Regolament (UE) Nru 168/2013. Għal dan il-għan, għandu jitwettaq test tat-tip IV fl-approvazzjoni tat-tip sabiex jitkejlu l-emissjonijiet evaporattivi ta’ vettura. Wieħed mir-rekwiżiti tat-test SHED (id-Determinazzjoni tal-Emissjonijiet evaporattivi f’Ambjent Issiġillat) tat-tip IV huwa li titwaħħal kaxxetta tal-karbonju li tkun ġiet mgħoddija minn proċess rapidu ta’ tiqdim jew inkella jiġi applikat fattur ta’ deterjorazzjoni ta’ sustanzi addittivi meta titwaħħal kaxxetta tal-karbonju li jkun “degreened”. Għandu jiġi investigat fl-istudju dwar l-effetti ambjentali msemmi fl-Artikolu 23(4) tar-Regolament (UE) Nru 168/2013 jekk huwiex kosteffiċjenti jew le li dan il-fattur ta’ deterjorazzjoni jinżamm bħala alternattiva għat-twaħħil ta’ kaxxetta tal-karbonju rappreżentattiva u li tkun ġiet mgħoddija minn proċess rapidu ta’ tiqdim. Jekk ir-riżultat tal-istudju juri li dan il-metodu mhuwiex ta' benefiċċju meta mqabbel mal-kost, għandha tiġi ppreżentata proposta fi żmien adegwat sabiex din l-alternattiva titħassar u għandha ssir applikabbli wara l-pass tal-Euro 5. 
            
            
               (9)Hemm bżonn ta’ metodu standardizzat għall-kejl tal-effiċjenza enerġetika (il-konsum tal-fjuwil jew tal-enerġija, l-emissjonijiet tad-dijossidu tal-karbonju, kif ukoll l-awtonomija elettrika) tal-vetturi sabiex jiġi żgurat li ma jitfaċċa ebda ostakolu tekniku għall-kummerċ bejn l-Istati Membri, kif ukoll sabiex jiġi żgurat li l-klijenti u l-utenti jiġu pprovduti b’informazzjoni preċiża u oġġettiva. Sakemm jintlaħaq qbil dwar proċedura armonizzata tat-test għal-vetturi tal-kategorija L1e maħsuba għall-qdif, imsemmija fl-Anness I tar-Regolament (UE) Nru 168/2013 u fil-punt 1.1.2. tal-Anness XIX tar-Regolament Delegat (UE) Nru 3/2014, dawk il-vetturi tal-kategorija L1e għandhom ikunu eżentati mit-testijiet tal-awtonomija elettrika.
            
            
               (10)Ir-Regolament Delegat (UE) Nru 3/2014, ir-Regolament Delegat (UE) Nru 44/2014 u r-Regolament Delegat (UE) Nru 134/2014 għandhom għalhekk jiġu emendati skont dan.
            
            
               (11)Peress li r-Regolament (UE) Nru 168/2013, ir-Regolament Delegat (UE) Nru 3/2014, ir-Regolament Delegat (UE) Nru 44/2014 u r-Regolament Delegat (UE) Nru 134/2014 huma diġà applikabbli u li l-emendi għal dawn l-atti jinkludu għadd ta’ korrezzjonijiet, dan ir-Regolament għandu jidħol fis-seħħ malajr kemm jista’ jkun,
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament Delegat (UE) Nru 3/2014 huwa emendat kif ġej:
            
            
               (1)Fl-Artikolu 3(2), “Manifatturi” tinbidel b’“Manifatturi ta’ partijiet u tagħmir”;
            
            
               (2)l-Annessi huma emendati skont l-Anness I ta' dan ir-Regolament.
            
            
               Artikolu 2
            
            
               Ir-Regolament Delegat (UE) Nru 44/2014 huwa emendat kif ġej: 
            
         
         
            
               (1)Fl-Artikolu 3(2), “Manifatturi” tinbidel b’“Manifatturi ta’ partijiet u tagħmir”;
            
            
               (2)l-Annessi huma emendati skont l-Anness II ta' dan ir-Regolament.
            
            
               Artikolu 3
            
            
               Ir-Regolament Delegat (UE) Nru 134/2014 huwa emendat kif ġej:
            
            
               (1)L-Artikolu 2 huwa emendat kif ġej: 
            
            
               (a) fil-punt 16, “egżost” tinbidel għal “egżost”;
            
            
               (b)il-punt (42) jinbidel b’dan li ġej:
            
            
               "(42) “il-veloċità massima ta’ vettura għal tletin minuta” tfisser il-veloċità massima li kapaċi tilħaq vettura mkejla matul 30 minuta bħala riżultat tal-qawwa tal-batterija għal 30 minuta stabbilita fir-Regolament Nru 85 tan-NU/KEE*;
            
            
               _______________
            
            
               *
                     ĠU L 326, 24.11.2006, p. 55.";
            
            
               (2)fl-Artikolu 3(4), “manifattur” tinbidel b’“manifattur ta’ partijiet u tagħmir”;
            
            
               (3)L-Annessi huma emendati skont l-Anness III ta' dan ir-Regolament.
            
            
               Artikolu 4
            
            
               Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 14.7.2016
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 124, 9.5.2002, p. 1
               
               
                  
                     (2)
                  
                        ĠU L 60, 2.3.2013, p. 52
               
               
                  
                     (3)
                  
                        SEK(2010) 1152
               
               
                  
                     (4)
                  
                        ĠU L 60, 2.3.2013, p. 52.
               
               
                  
                     (5)
                  
                        Ir-Regolament ta’ Delega tal-Kummissjoni (UE) Nru 3/2014 tal-24 ta’ Ottubru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti tas-sikurezza funzjonali tal-vetturi għall-approvazzjoni ta’ vetturi b’żewġ jew tliet roti u kwadriċikli, ĠU L 7, 10.1.2014, p. 1.
               
               
                  
                     (6)
                  
                        Ir-Regolament ta’ Delega tal-Kummissjoni (UE) Nru 44/2014 tal-21 ta' Novembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tal-kostruzzjoni tal-vetturi u r-rekwiżiti ġenerali għall-approvazzjoni ta’ vetturi b’żewġ jew tliet roti u kwadriċikli, ĠU L 25, 28.1.2014, p. 1.
               
               
                  
                     (7)
                  
                        Ir-Regolament ta’ Delega tal-Kummissjoni (UE) Nru 134/2014 tas-16 ta’ Diċembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti tal-prestazzjoni ambjentali u tal-prestazzjoni tal-unità tal-propulsjoni, u li jemenda l-Anness V tiegħu, ĠU L 53, 21.2.2014, p. 1.
               
            
      
    ---documentbreak--- 
      
         
         
            
               ANNESSI
            
            
                     
                        Anness I
                           Emendi fir-Regolament Delegat (UE) Nru 3/2014
                     
                  
               
                     
                        L-Annessi tar-Regolament Delegat (UE) Nru 3/2014 huma emendati kif ġej:
                     
                  
               
                     
                        (1)
                     
                  
                  
                     
                        L-Anness I jinbidel b'dan li ġej:
                     
                     
                        “ANNESS I
                     
                     
                        Lista tar-Regolamenti tan-NU/KEE applikabbli fuq bażi obbligatorja
                     
                     
                        Nota ta’ spjegazzjoni: Il-fatt li komponent ikun inkluż f’din il-lista ma jfissirx li l-installazzjoni tiegħu tkun obbligatorja. Madankollu, għal ċerti komponenti huma stabbiliti rekwiżiti ta’ installazzjoni obbligatorja f’Annessi oħra ta’ dan ir-Regolament.”;
                     
                  
               
                     
                        (2)
                     
                  
                  
                     
                        L-Anness IV huwa emendat kif ġej:
                     
                  
               
                     
                  
                  
                     
                        (a) il-punt 4.1.4 jinbidel b'dan li ġej:
                     
                     
                        “4.1.4. Jekk ir-REESS fuq il-vettura jista' jiġi ċċarġjat esternament mis-sewwieq, il-moviment tal-vettura permezz tas-sistema tagħha stess ta' propulsjoni għandu jkun impossibbli sakemm il-konnettur tal-provvista tal-elettriku esterna tkun fiżikament imwaħħla mad-dħul tal-vettura. Għal vetturi tal-kategorija L1e b’massa f’kundizzjoni ta’ sewqan ta’ ≤ 35 kg il-moviment tal-vettura permezz tas-sistema ta’ propulsjoni tagħha stess għandu jiġi inibit sakemm iċ-ċarġer tal-batterija jkun konness fiżikament ma’ provvista esterna tal-kurrent elettriku. Il-konformità ma’ dan ir-rekwiżit għandu jiġi ppruvat bl-użu tal-konnettur jew taċ-ċarġer tal-batterija speċifikat mill-manifattur tal-vettura. F’każ ta’ kejbils tal-iċċarġjar li jkunu mqabbda b’mod permanenti, ir-rekwiżit ta’ hawn fuq jitqies issodisfat meta l-użu tal-kejbil tal-iċċarġjar ovvjament jipprevjeni l-użu tal-vettura (eż. il-kejbil dejjem jgħaddi minn fuq l-apparati ta' kontroll tal-operaturi, is-sedil tas-sewwieq, is-sit tas-sewwieq, il-manubriju jew l-istering, inkella s-sit li jagħti l-ispazju fejn ikunu stivati l-wajers jeħtieġ li jibqa' fil-pożizzjoni miftuħa).”;
                     
                     
                        (b) il-punt 4.3 jinbidel b’dan li ġej:
                     
                     
                        “4.3 Sewqan b’lura
                     
                     
                        Ma għandux ikun possibbli li tiġi attivata l-funzjoni ta' kontroll biex il-vettura tinsaq b'lura b’mod mhux ikkontrollat waqt li l-vettura tkun qed timxi ’l quddiem, jekk din l-attivazzjoni tista’ tikkawża deċellerazzjoni f'daqqa u qawwija jew illokkjar tar-roti. Madankollu, jista’ jkun possibblili tiġi attivata l-funzjoni ta' kontroll biex il-vettura tinsaq b'lura b’tali mod li tkun tista’ tnaqqas il-veloċità tal-vettura gradwalment.”;
                     
                  
               
                     
                        (3)
                     
                  
                  
                     
                        fil-Parti 1 tal-Anness VII, il-punt 1.1.1. jinbidel b’dan li ġej: 
                     
                     
                        “1.1.1. Kull ħġieġa tas-sikurezza armata fuq il-vettura għandha tkun approvata għat-tip f'konformità mar-Regolament Nru 43 tan-NU/KEE*.
                     
                     
                        ___________________
                     
                     
                        *
                              ĠU L 42, 12.2.2014, p. 1.";
                     
                  
               
                     
                        (4)
                     
                  
                  
                     
                        L-Anness VIII huwa emendat kif ġej:
                     
                     
                        (a) il-punti 1.1.1.1. u 1.1.1.2. jinbidlu b'dan li ġej:
                     
                     
                        “1.1.1.1. Għandu jiġi żgurat li ma jkunux permessi devjazzjonijiet fil-forma u l-orjentazzjoni tas-simboli, b’mod partikolari li tkun ipprojbita kull apparenza personalizzata tas-simboli pprovduti.
                     
                     
                        1.1.1.2. Għandhom jiġu aċċettati irregolaritajiet żgħar dwar il-ħxuna tal-linja, l-applikazzjoni tal-immarkar u tolleranzi ta’ produzzjoni oħra rilevanti, kif previst fil-paragrafu 4 ta’ ISO 2575: 2010/Amd1:2011 (prinċipji ta’ disinn).”;
                     
                     
                        (b) il-punt 2.1.3. jinbidel b'dan li ġej:
                     
                     
                        “2.1.3. Għandu jiġi żgurat li ma jkunux permessi devjazzjonijiet fil-forma u l-orjentazzjoni tas-simboli, b’mod partikolari li tkun ipprojbita kull apparenza personalizzata tas-simboli pprovduti.
                     
                     
                        Għandhom jiġu aċċettati irregolaritajiet żgħar dwar il-ħxuna tal-linja, l-applikazzjoni tal-immarkar u tolleranzi ta’ produzzjoni oħra rilevanti, kif previst fil-paragrafu 4 ta’ ISO 2575: 2010/Amd1:2011 (prinċipji ta’ disinn).”;
                     
                  
               
                     
                        (5)
                     
                  
                  
                     
                        L-Anness IX huwa emendat kif ġej:
                     
                     
                        (a) il-punt 1.12. jinbidel b’dan li ġej: 
                     
                     
                        “1.12. Meta l-attivazzjoni awtomatika tal-fanali jew tal-lampi tas-sewqan binhar tkun marbuta mat-tħaddim ta’ magna, din għandha titqies, għal vetturi b’sistemi ta' propulsjoni bl-elettriku jew b'unitajiet alternattivi oħra ta' propulsjoni, kif ukoll għal vetturi mgħammra b'sistema stop/start awtomatika tal-unità tal-propulsjoni, bħala konnessa mal-iswiċċ ta' kontroll ewlieni li jkun ġie attivat meta l-vettura kienet fil-modalità ta' tħaddim normali.”;
                     
                  
               
                     
                  
                  
                     
                        (b) il-punt 2.3.11.8. jinbidel b'dan li ġej: 
                     
                     
                        “2.3.11.8. Rekwiżiti oħra:
                     
                     
                        —
                              fin-nuqqas ta' rekwiżiti għal-lampi tar-reverse li jistgħu jiġu approvati għat-tip għall-vetturi tal-kategorija L, il-lampa tar-reverse għandha tiġi approvata għat-tip skont ir-Regolament Nru 23 tan-NU/KEE*.
                     
                     
                        ___________________
                     
                     
                        *
                               ĠU L 237, 8.8.2014, p. 1.”;
                     
                  
               
                     
                  
                  
                     
                        (c) il-punt 2.3.15.8. jinbidel b'dan li ġej: 
                     
                     
                        “2.3.15.8. Rekwiżiti oħra:
                     
                     
                        —
                              fin-nuqqas ta' rekwiżiti għad-dwal tal-pożizzjoni laterali li jistgħu jiġu approvati għat-tip għall-vetturi tal-kategorija L, il-lampa tar-reverse għandha tiġi approvata għat-tip skont ir-Regolament Nru 91 tan-NU/KEE*.
                     
                     
                        ___________________
                     
                     
                        *
                              ĠU L 4, 7.1.2012, p. 27”;
                     
                  
               
                     
                        (6)
                     
                  
                  
                     
                        L-Anness XV huwa emendat kif ġej:
                     
                     
                        (a) il-punti 1.1. u 1.1.1. jinbidlu b’dan li ġej:
                     
                     
                        “1.1. Soġġetti għad-dispożizzjonijiet tal-punt 1.1.1. sa 1.1.2., it-tajers kollha armati fuq il-vetturi, inkluż kwalunkwe stepni, għandhom ikunu approvati għat-tip skont ir-Regolament Nru 75 tan-NU/KEE.
                     
                     
                        “1.1.1. Fejn vettura hi ddisinjata għal kundizzjonijiet ta’ użu li mhumiex kompatibbli mal-karatteristiki ta’ tajers approvati għat-tip skont ir-Regolament Nru 75 tan-NU/KEE kif applikabbli fil-leġiżlazzjoni tal-Unjoni fil-mument tal-ittestjar għall-approvazzjoni tat-tip tal-vettura u għalhekk ikun meħtieġ li jitwaħħlu tajers b’karatteristiki differenti, ir-rekwiżiti tal-punt 1.1. ma japplikawx, sakemm ikunu ssodisfati l-kundizzjonijiet li ġejjin:
                     
                     
                        -it-tajers huma approvati għat-tip skont id-Direttiva tal-Kunsill 92/23/KEE*, ir-Regolament (KE) Nru 661/2009 tal-Parlament Ewropew u tal-Kunsill** jew ir-Regolament Nru 106 tan-NU/KEE; kif ukoll
                     
                     
                        -l-awtorità tal-approvazzjoni tat-tip u s-servizz tekniku jkunu sodisfatti li t-tajers immuntati huma xierqa għall-kundizzjonijiet operattivi tal-vettura. In-natura tal-eżenzjoni u r-raġunijiet għall-aċċettazzjoni għandhom ikunu ddikjarati b’mod ċar fir-rapport tat-test.
                     
                     
                        ________________
                     
                     
                        *
                              Id-Direttiva tal-Kunsill 92/23/KEE tal-31 ta’ Marzu 1992 li tirrigwarda t-tyres ta’ vetturi bil-mutur u  
                              l-karrijiet tagħhom (
                        
                           ĠU L 129, 14.5.1992, p. 95.
                        
                        ).
                     
                     
                        **
                              Ir-Regolament (UE) Nru 661/2009 tal-Parlament Ewropew u tal- 
                              Kunsill tat-13 ta' Lulju 2009 dwar rekwiżit għall-approvazzjoni tat-tip għas- 
                              sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u 
                              l-unitajiet tekniċi separati destinati għalihom (ĠU L 200, 31.7.2009, p. 1).”;
                     
                  
               
                     
                  
                  
                     
                        (b) il-punt 1.2. jitħassar;
                     
                  
               
                     
                  
                  
                     
                        (c) il-punt 2.2. jinbidel b’dan li ġej:
                     
                     
                        “2.2. Il-manifattur tal-vettura jista’ jirrestrinġi l-kategorija ta’ użu ta’ tajers oriġinali u ta’ sostituzzjoni li jistgħu jiġu installati fuq il-vettura. F’dan il-każ, il-kategoriji tal-użu tat-tajers li jistgħu jkunu armati fuq vettura għandhom ikunu indikati b’mod ċar fil-manwal tal-istruzzjonijiet tal-vettura.”;
                     
                  
               
                     
                  
                  
                     
                        (d) il-punt 2.2.1. jitħassar;
                     
                  
               
                     
                  
                  
                     
                        (e) il-punt 2.3. jinbidel b’dan li ġej:
                     
                     
                        “2.3. L-ispazju li fih iddur kull rota għandu jkun b'tali mod li jippermetti moviment ħieles meta jintuża d-daqs permissibbli massimu ta’ tajers u wesgħat tar-rimm, b’qies tal-offsets tar-rota minimi u massimi jekk applikabbli, fi ħdan il-limiti tal-istering u s-sospensjoni minimi u massimi kif iddikjarati mill-manifattur tal-vettura. Dan għandu jiġi vverifikat permezz ta’ kontrolli għall-ikbar u l-usa’ tajers f’kull spazju, filwaqt li jitqiesu d-daqs tar-rimmijiet applikabbli u l-wisa’ massima permessa tas-sezzjoni u d-dijametru ta’ barra tat-tajer, relatati mad-deżinjazzjoni tad-daqs tat-tajers kif speċifikat fil-leġiżlazzjoni applikabbli. Il-kontrolli għandhom isiru billi tiġi mdawra rappreżentazzjoni tad-dimensjonijiet ġenerali tat-tajer permissibbli fil-forma tal-volum massimu, mhux biss it-tajer innifsu, fl-ispazju għar-rota inkwistjoni.”;
                     
                  
               
                     
                  
                  
                     
                        (f) jiddaħħlu l-punti 2.3.1., 2.3.2. u 2.4. li ġejjin:
                     
                     
                        “2.3.1. It-tajers kollha li jistgħu jiġu armati fuq il-vettura skont il-punt 2.2. għandhom jiġu kkunsidrati għad-determinazzjoni ta’ dimensjonijiet totali permissibbli (jiġifieri l-volum massimu okkupat) ta’ tajer rilevanti, kif applikabbli fil-leġiżlazzjoni tal-Unjoni fil-mument tal-ittestjar għall-approvazzjoni tat-tip tal-vettura. Għal dan l-għan, l-ispeċifikazzjonijiet previsti fl-Anness 5 tar-Regolament Nru 75 tan-NU/KEE jew inkella l-perċentwali permessi previsti għal daqsijiet mhux inklużi f’dak l-Anness għandhom jiġu kkunsidrati (eż. il-wisa’ totali ta’ tajer għal diversi użi (MST) +25 %, tajers għal servizz normali jew tal-borra +10 % fil-każ ta’ kodiċi ta’ dijametru tar-rimm 13 u ogħla u +8 % fil-każ ta’ kodiċi ta’ dijametru tar-rimm sa 12, inklużi).”
                     
                     
                        “2.3.2. Barra minn hekk, it-tkabbir dinamiku permissibbli tal-għoli għal tajers bias u bias/belted li huma approvati għat-tip skont ir-Regolament Nru 75 tan-NU/KEE, jiddependi fuq il-kategorija tal-veloċità u l-kategorija tal-użu tat-tajers. Sabiex tiġi żgurata għażla xierqa ta’ tajers ta' sostituzzjoni bias u bias/belted għall-utent finali tal-vettura, il-manifattur tal-vettura għandu jqis iż-żewġ kategoriji ta’ użu permessi kif ukoll il-kategorija tal-veloċità kompatibbli mal-veloċità massima permissibli tal-vettura, sabiex tiġi ddeterminata t-tolleranza permissibbli stabbilita fil-punt 4.1. tal-Anness 9 tar-Regolament Nru 75 tan-NU/KEE (jiġifieri Hdyn = H × 1.10 sa Hdyn = H × 1.18). Jistgħu jitqiesu kategoriji aktar stretti skont id-diskrezzjoni tal-manifattur tal-vettura.
                     
                     
                        2.4. Is-servizz tekniku jista’ jaqbel li ssir proċedura ta’ ttestjar alternattiva (eż. ittestjar virtwali) biex jiġi vverifikat li r-rekwiżiti tal-punt 2.3. sa 2.3.2. huma ssodisfati, sakemm iż-żona ta' spazju liberu bejn il-volum massimu li jista' jokkupa t-tajer u l-istruttura tal-vettura taqbeż l-10 mm fil-punti kollha.”;
                     
                  
               
                     
                  
                  
                     
                        (g) il-punt 4.2.2. jinbidel b'dan li ġej:
                     
                     
                        “4.2.2. Fil-każ ta’ vetturi li jkunu normalment mgħammra b’tajers ordinarji u li okkażjonalment ikunu mgħammra b’tajers tal-borra, fejn is-simbolu tal-kategorija tal-veloċità tat-tajers tal-borra għandu jikkorrispondi għal veloċità akbar mill-ogħla veloċità skont id-disinn tal-vettura jew inkella ta’ mhux anqas minn 130 km/h (jew it-tnejn). Madankollu, jekk il-veloċità massima skont id-disinn tal-vettura huwa ogħla mill-veloċità korrispondenti għas-simbolu tal-kategorija tal-veloċità baxxa ta’ tajers għall-borra, tikketta ta’ twissija dwar il-veloċità massima li tispeċifika l-inqas valur tal-kapaċità tal-veloċità massima tat-tajers għall-borra jew il-veloċità rakkomandata mill-manifattur tal-vettura (skont liema tkun aktar baxxa), għandha tidher ġewwa l-vettura f’pożizzjoni prominenti jew, jekk il-vettura ma jkollhiex kabina, kemm jista’ jkun qrib il-grupp tal-istrumenti, faċilment u permanentement viżibbli għas-sewwieq.”;
                     
                  
               
                     
                        (7)
                     
                  
                  
                     
                        L-Anness XVI huwa emendat kif ġej:
                     
                     
                        (a) il-punt 2.1 jinbidel b’dan li ġej:
                     
                     
                        “2.1. Il-karattri kollha fuq il-pjanċa għandhom ikunu magħmula minn materjal retroriflettiv b'approvazzjoni tat-tip tal-klassi D, E jew D/E skont ir-Regolament Nru 104 tan-NU/KEE*.
                     
                     
                        ___________________
                     
                     
                        *
                              ĠU L 75, 14.3.2014, p. 29';
                     
                  
               
                     
                  
                  
                     
                        (b) il-punt 3.3.1. jinbidel b'dan li ġej: 
                     
                     
                        “3.3.1. Il-pjanċa għandha tkun perpendikulari ± 5° għall-pjan lonġitudinali tal-vettura.”;
                     
                  
               
                     
                  
                  
                     
                        (c) fil-punt 3.6.1., l-ewwel inċiż jinbidel b'dan li ġej:
                     
                     
                        " — iż-żewġ pjani vertikali li jmissu maż-żewġt itruf laterali tal-pjanċa u li jiffurmaw angolu mkejjel minn barra lejn ix-xellug u lejn il-lemin tal-pjanċa minn 30 º f'relazzjoni mal-pjan lonġitudinali, parallel għall-pjan lonġitudinali medjan tal-vettura, li jgħaddi miċ-ċentru tal-pjanċa;";
                     
                  
               
                     
                  
                  
                     
                        (d) fil-punt 3.6.2., l-ewwel inċiż jinbidel b'dan li ġej:
                     
                     
                        " — iż-żewġ pjani vertikali li jmissu maż-żewġt itruf laterali tal-pjanċa u li jiffurmaw angolu mkejjel minn barra lejn ix-xellug u lejn il-lemin tal-pjanċa minn 30 º f'relazzjoni mal-pjan lonġitudinali, parallel għall-pjan lonġitudinali medjan tal-vettura, li jgħaddi miċ-ċentru tal-pjanċa;";
                     
                  
               
                     
                        (8)
                     
                  
                  
                     
                        L-Anness XVII huwa emendat kif ġej:
                     
                     
                        (a) jiddaħħal il-punt 1.1.6.3.1. li ġej:
                     
                     
                        “1.1.6.3.1. Madankollu, f’każ li l-livell tal-pannel tal-istrumenti jkun ogħla mil-livell tal-pjan orizzontali li jikkoinċidi mal-punt R tal-pożizzjoni bilqiegħda tas-sewwieq, għandu jintuża apparat għall-ittestjar forma ta' rkoppa 'l fuq mill-ogħla limitu orizzontali fiż-żona 2 tal-kabina biex jiġu vvalutati x-xfar tal-pannel tal-istrumenti li jista' jseħħ kuntatt magħhom, kif ukoll kwalunkwe element armat direttament fuqu, li jkun jinsab taħt il-livell tal-pannel tal-istrumenti. Is-servizz tekniku għandu jindika b’mod ċar fir-rapport tat-test liema partijiet tal-kabina jitqiesu bħala pannel tal-istrument u elementi rilevanti, bi qbil mal-awtorità tal-approvazzjoni tat-tip. Il-kontroll tal-istering ma għandux jitqies biex jiġi ddeterminat il-livell tal-pannel tal-istrumenti.”;
                     
                  
               
                     
                  
                  
                     
                        (b) jiddaħħal il-punt 2.1.8. li ġej:
                     
                     
                        “2.1.8. Ix-far tal-mirja retroviżuri ta' ġewwa approvati għat-tip li jista' jseħħ kuntatt magħhom (Klassi I) jitqiesu bħala konformi mar-rekwiżiti ta’ dan l-Anness.”;
                     
                  
               
                     
                  
                  
                     
                        (c) il-punt 2.2.1. jinbidel b’dan li ġej:
                     
                     
                        “2.2.1. F’din iż-żona, kif ukoll dik koperta mill-punt 1.1.6.3.1., apparat għall-ittestjar forma ta' rkoppa għandu jiġi mċaqlaq minn kwalunkwe pożizzjoni tal-bidu f'direzzjoni orizzontali u 'l quddiem, filwaqt illi l-orjentazzjoni tal-assi-x tal-apparat tista’ tiġi varjata fil-limiti speċifikati. Ix-xfar kollha li jista’ jseħħ kuntatt magħhom, ħlief dawk imsemmijin hawn taħt, għandhom ikunu ttundjati b’radju tal-kurvatura ta’ mill-inqas 3.2 mm. Il-kuntatti li jsiru man-naħa ta’ wara l-apparat ma għandhomx jitqiesu.”;
                     
                  
               
                     
                  
                  
                     
                        (d) jiddaħħlu l-punti 2.4., 2.4.1. u 2.4.2. li ġejjin:
                     
                     
                        “2.4. Żoni tal-kabina 1, 2 u 3
                     
                     
                        “2.4.1. Radji ta' xfar li jista’ jseħħ kuntatt magħhom u li ma jistgħux jiġu ddefiniti b’mod preċiż bl-użu ta’ għodda ta’ kejl konvenzjonali (eż. gauge tar-radjui) minħabba kantunieri oblikwi, sporġenzi limitati, linji ta' karattru jew stil, xoffiet u partijiet imqabbża kif ukoll vini fis-superfiċe, jitqiesu bħala konformi mar-rekwiżiti sakemm tali xfar ikunu tal-anqas immewta biex ma jaqtgħux.
                     
                     
                        “2.4.2. Il-manifattur tal-vettura jista’, bħala alternattiva, jagħżel li japplika b’mod sħiħ ir-rekwiżiti rilevanti kollha tar-Regolament Nru 21 tan-NU/KEE* kif preskritt għall-kategorija ta’ vetturi M1, li jkopru l-kabina kollha, mhux biss partijiet minnha.
                     
                     
                        ____________________
                     
                     
                        ĠU L 188, 16.7.2008, p. 32.”;
                     
                  
               
                     
                        (9)
                     
                  
                  
                     
                        L-Anness XVIII huwa emendat kif ġej:
                     
                     
                        (a) il-punt 1.1.2.1.1. jinbidel b’dan li ġej:
                     
                     
                        “1.1.2.1.1. L-aġġustament tal-proprjetajiet tal-ispark, inkluż is-sinkronizzazzjoni u/jew il-preżenza, biex tiġi limitata l-veloċità massima ddisinjata tal-vettura u/jew il-potenza massima, għandhom ikunu permessi għall-/għas-(sotto) kategoriji L3e-A2 (jekk il-potenza netta massima > 20 kW biss), L3e-A3 u L5e, L4e-A, L6eB u L7eC. Jista' jkun ukoll permess għal (sotto) kategoriji oħra bil-kundizzjoni li l-kunċett ta’ aġġustament ma jaffettwax ħażin l-emissjoni ta’ sustanzi gassużi li jniġġsu, l-emissjonijiet tas-CO2 u l-konsum tal-fjuwil meta tintlaħaq il-veloċità massima skont id-disinn tal-vettura u/jew kundizzjonijiet tal-potenza massima li għandhom jiġu vverifikati mis-servizz tekniku.”;
                     
                  
               
                     
                  
                  
                     
                        (b) il-punt 1.1.2.5. jinbidel b'dan li ġej:
                     
                     
                        “1.1.2.5. Mill-inqas tnejn mill-metodi użati għal-limitazzjoni, imsemmija fil-punti 1.1.2.1. sa 1.1.2.4., għandhom joperaw b’mod indipendenti minn xulxin, ikunu ta' natura differenti u jkollhom filosofiji tad-disinn differenti, għalkemm huma jistgħu japplikaw elementi simili (eż. iż-żewġ metodi jkunu bbażati fuq il-kunċett tal-veloċità tar-rotazzjoni bħala kriterju, iżda wieħed jitkejjel ġewwa l-magna u l-ieħor fit-trażmissjoni). Jekk wieħed mill-metodi ma jaħdimx kif suppost (eż. minħabba tbagħbis), dan ma għandux ifixkel il-funzjoni ta’ limitazzjoni ta’ metodi oħra. F’dan il-każ, il-potenza massima u/jew il-veloċità massima tal-vettura li tista’ tintlaħaq, jistgħu jkunu aktar baxxi minn dawk f'kundizzjonijiet normali. Bla ħsara għat-tolleranza tal-konformità tal-produzzjoni stabbilita fil-punt 4.1.4. tal-Anness IV tar-Regolament (UE) Nru 44/2014, il-potenza massima u/jew il-veloċità tal-vettura ma jistgħux jkunu ogħla minn dawk murija fl-approvazzjoni tat-tip, jekk jiġi eliminat wieħed miż-żewġ metodi ta’ limitazzjoni żejda.”;
                     
                  
               
                     
                  
                  
                     
                        (c) jiddaħħlu l-punti 1.1.2.6. sa 1.1.2.9. li ġejjin:
                     
                     
                        “1.1.2.6. Il-manifattur tal-vettura għandu jitħalla jagħmel użu minn metodi oħra ta' limitazzjoni minbarra dawk elenkati fil-punti 1.1.2.1. sa 1.1.2.4. jekk ikun jista’ juri lis-servizz tekniku u għas-sodisfazzjon tal-awtorità tal-approvazzjoni tat-tip li dawk il-metodi alternattivi ta’ limitazzjoni jissodisfaw il-prinċipji ta’ ridondanza msemmija fil-punt 1.1.2.5. u sakemm mill-inqas wieħed mill-parametri elenkati fil-punti 1.1.2.1., 1.1.2.2. jew 1.1.2.3. (eż. il-limitazzjoni tal-massa tal-fjuwil, il-massa ta’ arja, it-twassil tal-ispark u l-limitazzjoni tar-rotazzjoni fis-sistema tal-mototrażmissjoni) tkun applikata b’wieħed minn dawn il-metodi ta’ preskrizzjoni.
                     
                     
                        1.1.2.7. Il-manifattur għandu jitħalla jikkombina żewġ metodi ta’ limitazzjoni individwali jew aktar li jissemmew fil-punti 1.1.2.1. sa 1.1.2.4. bħala parti minn strateġija ta’ limitazzjoni. Tali taħlita ta’ metodi ta’ limitazzjoni għandha titqies bħala metodu wieħed ta’ limitazzjoni skont it-tifsira tal-punt 1.1.2.5.
                     
                     
                        1.1.2.8. Il-metodi ta' limitazzjoni individwali jew il-kombinazzjonijiet ta’ metodi ta’ limitazzjoni msemmija fil-punti minn 1.1.2.1. sa 1.1.2.4. jistgħu jiġu applikati aktar minn darba sakemm l-użi multipli tagħhom joperaw b’mod indipendenti minn xulxin, kif meħtieġ mill-punt 1.1.2.5., b’tali mod li jekk wieħed mill-metodi ma jaħdimx kif suppost (eż. minħabba tbagħbis), dan ma jikkawżax tfixkil f’applikazzjoni oħra tal-istess metodu jew taħlita ta’ metodi ta' limitazzjoni.
                     
                     
                        1.1.2.9. Strateġija ta’ limitazzjoni li f’każ ta’ ħsara (eż. minħabba tbagħbis) tinkludi l-attivazzjoni ta’ modalità ta' tħaddim speċjali (eż. “bi prestazzjoni mnaqqsa”), fejn tkun imnaqqsa sostanzjalment il-veloċità u/jew il-potenza massima tal-vettura u dawn ma jkunux xierqa għal tħaddim normali, inkella li tattiva interlock tal-ignition li jipprevjeni l-magna milli titħaddem sakemm in-nuqqas jibqa’, għandhom jitqiesu bħala metodu ta’ limitazzjoni wieħed.”;
                     
                  
               
                     
                  
                  
                     
                        (d) il-punt 1.1.4. jinbidel b'dan li ġej:
                     
                     
                        “1.1.4. Huma pprojbiti l-forniment u l-użu ta’ kwalunkwe mezz ieħor li jippermetti lill-operatur tal-vettura li direttament jew indirettament jaġġusta l-prestazzjoni massima tal-unità ta’ propulsjoni, stabbilita abbażi tal-informazzjoni mibgħuta skont l-oġġetti 1.8.2. sa 1.8.9. tal-punt 2.8 tal-Parti B tal-Anness I tar-Regolament (UE) Nru 901/2014 (eż. swiċċ għall-prestazzjoni għolja, transponder li jirrikonoxxi enkodaġġ speċjali fiċ-ċavetta tal-ignition, jumper setting fiżika jew elettronika, konfigurazzjoni li tista' tintagħżel permezz ta' menu elettroniku, karatteristika programmabbli tal-unità ta' kontroll) li twassal għal eċċess tal-prestazzjoni.”
                     
                  
               
                     
                  
                  
                     
                        (e) il-punt 2.1. jinbidel b’dan li ġej:
                     
                     
                        “2.1. Il-manifattur tal-vettura għandu juri l-konformità mar-rekwiżiti speċifiċi tal-punti 1.1 sa 1.1.2.9 billi jipprova li tnejn jew aktar mill-metodi implimentati, bl-integrazzjoni ta’ mekkaniżmi speċifiċi u/jew funzjoni fis-sistema ta’ propulsjoni tal-vettura, jiżguraw li l-potenza nominali massima kontinwa jew netta u/jew il-limitazzjoni tal-veloċità massima tal-vettura u li kull metodu jagħmel dan b’mod kompletament indipendenti.”;
                     
                  
               
                     
                        (10)
                     
                  
                  
                     
                        L-Anness XIX huwa emendat kif ġej:
                     
                     
                        (a) il-punt 1.1.1. jinbidel b'dan li ġej:
                     
                     
                        “1.1.1. Vetturi tal-kategorija L1e-A u ċikletti ddisinjati għall-qdif, fil-kategorija L1e-B tal-vetturi għandhom ikunu ddisinjati u mibnija b’mod li jikkonformaw mar-rekwiżiti u l-metodi tal-ittestjar kollha stabbiliti għall-assemblaġġ tas-sieq tal-manubriju, it-tubu tas-sedil, il-frieket ta' quddiem u l-frames, kif previst fl-istandard ISO 4210:2014, irrispettivament minn kwalunkwe diskrepanza tal-kamp ta’ applikazzjoni f'dak l-istandard tekniku. Il-valur minimu tal-forzi tat-test għandu jkun skont it-Tabella 19-1 fil-punt 1.1.1.1.”;
                     
                  
               
                     
                  
                  
                     
                        (b) jiddaħħal il-punt 1.1.1.1. li ġej:
                     
                     
                        “1.1.1.1.
                     
                     
                        Tabella 19-1: Test u forzi minimi jew għadd ta’ ċikli ta’ ttestjar għal vetturi tal-kategorija L1e-A u ċikli mfassla għall-qdif f'vetturi tal-kategorija L1e-B”;
                     
                  
               
                     
                  
                  
                     
                        (c) fil-punt 1.2, “sistema tal-mototrażmissjoni” tinbidel għal “sistema tal-motopropulsjoni”.
                     
                  
               
                     
                        Anness II
                           Emendi fir-Regolament Delegat (UE) Nru 44/2014
                     
                  
               
                     
                        L-Annessi tar-Regolament Delegat (UE) Nru 44/2014 huma emendati kif ġej:
                     
                  
               
                     
                        (1)
                     
                  
                  
                     
                        L-Anness I jinbidel b'dan li ġej:
                     
                     
                        “ANNESS I
                     
                     
                        Lista tar-Regolamenti tan-NU/KEE applikabbli fuq bażi obbligatorja
                     
                     
                        Nota ta’ spjegazzjoni: Il-fatt li komponent ikun inkluż f’din il-lista ma jfissirx li l-installazzjoni tiegħu tkun obbligatorja. Madankollu, għal ċerti komponenti huma stabbiliti rekwiżiti ta’ installazzjoni obbligatorja f’Annessi oħra ta’ dan ir-Regolament.”;
                     
                  
               
                     
                        (2)
                     
                  
                  
                     
                        L-Anness II huwa emendat kif ġej:
                     
                     
                        (a) fil-punt 2.3.1.1., “kombinazzjoni ta’ ċilindru/pistun” tinbidel b’“ċilindru, pistun”;
                     
                  
               
                     
                  
                  
                     
                        (b) fil-punt 2.3.1.2., “kombinazzjoni ta’ ċilindru/pistun” tinbidel b’ “ċilindru, pistun”;
                     
                     
                        (c) il-punt 3.2.1.3. jinbidel b'dan li ġej:
                     
                     
                        “3.2.1.3. Marka bl-indikazzjoni tal-/tas-(sotto)kategorija tal-vettura kif definit fl-Artikoli 2 u 4, u l-Anness I tar-Regolament (UE) Nru 168/2013 għandha tkun tista’ tinqara fuq il-pajpijiet.";
                     
                  
               
                     
                  
                  
                     
                        (d) jiddaħħal il-punt 3.2.2.5. li ġej:
                     
                     
                        “3.2.2.5. Għal magni two-stroke, il-ħxuna massima ta’ kwalunkwe gasket bejn il-bażi taċ-ċilindru u l-crankcase, jekk applikabbli, ma tistax taqbeż 0,5 mm, wara l-armar.”;
                     
                  
               
                     
                  
                  
                     
                        (d) jiddaħħlu l-punti 3.3., 3.3.1. u 3.3.2. li ġejjin:
                     
                     
                        “3.3. Trażmissjonijiet Kontinwament Varjabbli (CVT)
                     
                     
                        “3.3.1. L-għata tat-Trażmissjonijiet CVT, jekk disponibbli, għandu jkun imwaħħal b’minimu ta’ 2 boltijiet ta' sikurezza jew jiġi żarmat biss permezz ta’ għodod speċjali.
                     
                     
                        “3.3.2. Il-mekkaniżmu tas-CVT li huwa maħsub biex jillimita l-proporzjon tad-drive billi jillimita d-distanza effettiva bejn żewġ diski, għandu jkun integrat b’mod sħiħ f’diska waħda jew fiż-żewġ diski b’mod li jkun impossibbli li d-distanza effettiva tiġi modifikata lil hinn minn limitu li jwassal għal żieda fil-veloċità massima tal-vettura ta’ aktar minn 10 % ta’ din il-veloċità massima permissibbli tal-vettura mingħajr ma tinqered is-sistema tad-diski. Jekk il-manifattur juża ċrieki tal-ispazjar interskambjabbli fis-CVT sabiex jaġġusta l-veloċità massima tal-vettura, it-tneħħija għal kollox ta’ dawn iċ-ċrieki ma għandhiex iżżid il-veloċità massima tal-vettura b’aktar minn 10 %.";
                     
                     
                        (e) il-punti 3.5., 3.5.1. u 3.5.2. jitħassru;
                     
                  
               
                     
                  
                  
                     
                        (f) il-punti 4. sa 4.2.3. jinbidlu b'dan li ġej:
                     
                     
                        “4. Rekwiżiti speċifiċi addizzjonali għall-/għas-(sotto)kategoriji L3e-A1 u L4e-A1
                     
                     
                        4.1. Vetturi tas-sottokategorija L3e-A1 u L4e-A1 għandhom jikkonformaw mar-rekwiżiti tal-punt 4.2. sa 4.2.3., jew il-punti 4.3., 4.3.1. u 4.3.2., jew fil-punti 4.4., 4.4.1. u 4.4.2., u l-punti 4.5., 4.6. u 4.7. Barra minn hekk, huma għandhom jikkonformaw mar-rekwiżiti tal-punti 3.2.2.1., 3.2.2.3., 3.2.2.4., 3.2.2.5., 3.2.3.1. u 3.2.3.3.
                     
                     
                        4.2. Fil-conduit ta' dħul għandha titqiegħed sleeve li ma tkunx tista’ titneħħa. Jekk din is-sleeve tkun pożizzjonata fil-pajp tad-dħul, dan tal-aħħar għandu jkun imwaħħal mal-blokka tal-magna permezz ta’ boltijiet ta' sikurezza jew boltijiet li jkun jistgħu jitneħħew biss bl-użu ta’ għodod speċjali.
                     
                     
                        “4.2.1. Is-sleeve għandu jkollha ebusija minima ta’ 60 HRC. Fis-sezzjoni ristretta hija ma għandhiex tkun eħxen minn 4 mm.
                     
                     
                        “4.2.2. Kwalunkwe interferenza mas-sleeve bil-ħsieb li titneħħa jew tiġi mmodifikata għandha twassal jew għall-qerda tas-sleeve u tal-irfid tagħha jew għall-funzjonament ħażin komplet u permanenti tal-magna sakemm din tinġieb lura fil-kundizzjoni approvata tagħha.
                     
                     
                        “4.2.3. Marka bl-indikazzjoni tal-/tas-(sotto)kategorija tal-vettura kif definita fl-Artikoli 2 u 4, u l-Anness I tar-Regolament (UE) Nru 168/2013 għandha tkun tista’ tinqara fuq is-superfiċe tas-sleeve inkella mhux 'il bogħod minnha.";
                     
                     
                        (g) il-punti 4.2.4. sa 4.2.12. jitħassru;
                     
                     
                        (h) jiżdiedu l-punti 4.3. sa 4.7. li ġejjin:
                     
                     
                        “4.3. Kull pajp tad-dħul għandu jkun imwaħħal b’boltijiet ta' sikurezza jew b'boltijiet li jistgħu jitneħħew biss bl-użu ta’ għodod speċjali. Sezzjoni ristretta, indikata fuq barra, għandha tkun pożizzjonata ġewwa l-pajpijiet; f’dak il-punt il-ħajt għandu jkollu ħxuna ta’ inqas minn 4 mm, jew 5 mm jekk ikun magħmul minn materjal flessibbli bħal-lastku.
                     
                     
                        “4.3.1. Kwalunkwe interferenza mal-pajpijiet bil-ħsieb li tiġi modifikata s-sezzjoni ristretta għandha twassal jew għall-qerda tal-pajpijiet jew għall-funzjonament ħażin komplet u permanenti tal-magna sakemm dawn jinġiebu lura fil-kundizzjoni approvata tagħhom.
                     
                     
                        “4.3.2. Marka bl-indikazzjoni tal-/s-(sotto)kategorija tal-vettura kif definit fl-Artikoli 2 u 4, u l-Anness I tar-Regolament (UE) Nru 168/2013 għandha tkun tista’ tinqara fuq il-pajpijiet.
                     
                     
                        4.4. Il-parti tal-conduit tad-dħul pożizzjonata fis-cylinder head għandu jkollha sezzjoni ristretta. Fil-passaġġ kollu tad-dħul, ma għandux ikun hemm sezzjoni aktar ristretta (ħlief is-sezzjoni fejn jitpoġġa l-valv).
                     
                     
                        “4.4.1. Kwalunkwe interferenza mal-conduit bil-ħsieb li tiġi modifikata s-sezzjoni ristretta għandha twassal jew għall-qerda tal-pajp jew għall-funzjonament ħażin komplet u permanenti tal-magna sakemm dan jerġa’ jinġieb fil-kundizzjoni approvata tiegħu.
                     
                     
                        “4.4.2. Marka bl-indikazzjoni tal-kategorija tal-vettura kif definit fl-Artikoli 2 u 4, u l-Anness I tar-Regolament (UE) Nru 168/2013 għandha tkun tista’ tinqara fuq is-cylinder head.
                     
                     
                        4.5. Id-dijametru tas-sezzjonijiet ristretti msemmija fil-punt 4.2. jista’ jvarja skont il-/is-(sotto)kategorija tal-vettura kkonċernata.
                     
                     
                        4.6. Il-manifattur għandu jipprovdi d-dijametru(i) tas-sezzjoni(jiet) ristretta(i) u juri lill-awtorità tal-approvazzjoni u lis-servizz tekniku li din is-sezzjoni ristretta hija l-iżjed kritika għall-mogħdija tal-gassijiet, u li ma hemm l-ebda sezzjoni oħra li, jekk tiġi modifikata, tista’ żżid il-prestazzjoni tal-unità ta' propulsjoni.
                     
                     
                        4.7. Wara l-immuntar, il-ħxuna massima ta’ gasket tas-cylinder-head, jekk ikun hemm, ma għandhiex taqbeż 1,6 mm."; 
                     
                  
               
                     
                  
                  
                     
                        (i) il-punt 5.1. jinbidel b’dan li ġej:
                     
                     
                        “5.1. Kull varjant jew verżjoni skont l-istess tip ta’ vettura tas-sottokategorija L3e-A2 jew tas-sottokategoriji L4e-A2 li jikkonformaw ma’ rekwiżiti ta’ konverżjoni stabbiliti fil-punt 4 tal-Anness III, ma għandhomx jiġu derivati minn tip, varjant jew verżjoni L3e-A3 jew L4e-A3 b’potenza massima netta tal-magna u/jew potenza nominali kontinwa massima ta’ aktar minn darbtejn il-valuri stabbiliti fil-kuntest tal-klassifikazzjoni tas-sottokategoriji L3e-A2 jew L4e-A2 fl-Anness I tar-Regolament (UE) Nru 168/2013 (eż. 70 kW għal 35 kW jew inqas, 50 kW għal 35 kW jew anqas).”;
                     
                  
               
                     
                  
                  
                     
                        (j) jiddaħħal il-punt 5.2.2. li ġej:
                     
                     
                        "5.2.2. sistema ta’ provvista u twassil ta' fjuwil";
                     
                     
                        (k) il-punti 5.2.3 sa 5.2.6 jinbidlu b'dan li ġej:
                     
                     
                        "5.2.3. is-sistema tad-dħul tal-arja, inkluż il-filter(s) tal-arja (modifika jew tneħħija);
                     
                     
                        5.2.4. is-sistema tal-mototrażmissjoni;
                     
                     
                        5.2.5. l-unità(jiet) ta’ kontroll li tikkontrolla/jikkontrollaw il-prestazzjoni tal-unità ta' propulsjoni tas-sistema tal-motopropulsjoni;
                     
                     
                        5.2.6. it-tneħħija ta’ kwalunkwe komponent (mekkaniku, elettriku, strutturali, eċċ.) li jillimita t-tagħbija sħiħa tal-magna li twassal għal kwalunkwe tibdil fil-prestazzjoni tal-unità ta' propulsjoni approvata skont l-Anness II (A) tar-Regolament (UE) Nru 168/2013.";
                     
                     
                        (l) jitħassar il-punt 5.2.7.;
                     
                  
               
                     
                  
                  
                     
                        (m) jiżdiedu l-punti 6 sa 6.5.2. li ġejjin:
                     
                     
                  
               
                     
                        (3)
                     
                  
                  
                     
                        L-Anness III huwa emendat kif ġej:
                     
                     
                        (a) il-punti 4.2.5., 4.2.6. u 4.2.7. jinbidlu b'dan li ġej:
                     
                     
                        “4.2.5. Ir-rekwiżiti l-oħra kollha tal-approvazzjoni tat-tip għajr dawk elenkati fil-punti 4.2.2., 4.2.3. u 4.2.4., u li huma stabbiliti fl-Anness II tar-Regolament (UE) Nru 168/2013 għandhom jitqiesu bħala komuni u ndaqs bejn il-konfigurazzjonijiet tal-muturi (L3e/ L4e)-A2 u (L3e/L4e)-A3 u għalhekk għandhom jiġu ttestjati u rrappurtati darba biss għaż-żewġ konfigurazzjonijiet tal-prestazzjoni. Barra minn hekk, rapporti tat-testijiet relatati ma’ sistemi, komponenti, unitajiet tekniċi separati, partijiet jew tagħmir tal-vettura li jissodisfaw l-istess rekwiżiti tal-approvazzjoni tat-tip fuq iż-żewġ konfigurazzjonijiet għandhom jiġu aċċettati għall-approvazzjoni ta’ kwalunkwe konfigurazzjoni minn dawn.”;
                     
                  
               
                     
                  
                  
                     
                        4.2.6. Għandu jinħareġ WVTA għall-konfigurazzjoni ta' muturi tal-kategorija L3e-A2 li jkollhom numru tal-approvazzjoni tat-tip uniku tal-UE.
                     
                  
               
                     
                  
                  
                     
                        4.2.7. Għandu jinħareġ WVTA għall-konfigurazzjoni ta' muturi tal-kategorija (L3e/L4e)-A3 li jkollhom numru tal-approvazzjoni tat-tip uniku tal-UE. Iż-żewġ numri tal-approvazzjoni tat-tip imsemmija fil-punt 4.2.6. u f’dan il-punt għandhom jiġu rbattuti fuq il-pjanċa statutorja skont l-Artikolu 39 tar-Regolament (UE) Nru 168/2013 u l-Anness V tar-Regolament (UE) Nru 901/2014. Sabiex tkun iffaċilitata l-konverżjoni ta’ muturi tas-sottokategorija (L3e/L4e)-A2 għal (L3e/L4e)-A3 u viċeversa, mudell għal dikjarazzjoni korrispondenti tal-manifattur tal-vettura għandu jiġi mehmuż mal-folder ta’ informazzjoni skont l-Appendiċi 24 tal-Parti B tal-Anness I tar-Regolament (UE) Nru 901/2014. Barra minn hekk, l-entrati dedikati għaż-żewġ konfigurazzjonijiet L3e-A2 u L3e-A3 fuq iċ-ċertifikat tal-konformità għandhom jiġu pprovduti mill-manifattur tal-vettura skont il-mudell stabbilit fl-Anness IV tar-Regolament (UE) Nru 901/2014.”;
                     
                  
               
                     
                  
                  
                     
                        (b) il-punti 4.2.10. and 4.2.11. jinbidlu b’dan li ġej:
                     
                     
                        “4.2.10. Iċ-Ċertifikat tal-Konformità (CoC) għandu jiġi kkompletat f'konformità mar-rekwiżiti stipulati fil-punt 1.7 tal-Anness IV tar-Regolament (UE) Nru 901/2014.
                     
                  
               
                     
                  
                  
                     
                        4.2.11. Għandu jingħata numru tal-identifikazzjoni tal-vettura (VIN) wieħed biss tal-konfigurazzjoni ta’ mutur (L3e/L4e)-A2 u A3 lil muturi li jistgħu jiġu konvertiti mis-sottokategoriji (L3e/ L4e)-A2 għal (L3e/L4e)-A3 jew viċi versa. Il-pjanċa statutorja mwaħħla fuq il-vettura għandu jkollha dan il-VIN u għandu jkollha indikazzjoni ċara tal-livelli tal-istorbju meta l-mutur ikun wieqaf fiż-żewġ konfigurazzjonijiet kif ukoll il-potenza nominali massima netta jew massima kontinwa fil-konfigurazzjoni (L3e/L4e)-A2.”;
                     
                  
               
                     
                  
                  
                     
                        (c) il-punt 4.4.2. jitħassar;
                     
                  
               
                     
                  
                  
                     
                        (d) fil-punt 6.1., ir-ringiela dwar ir-rekwiżit elenkati f’Taqsima (A2) tal-Anness II tar-Regolament (UE) Nru 168/2013 tinbidel b’dan li ġej:
                     
                     
                         
                     
                     
                  
               
                     
                        (4)
                     
                  
                  
                     
                        L-Anness IV huwa emendat kif ġej:
                     
                     
                        (a) fil-punt 4.1.1.3.1., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (b) fil-punt 4.1.1.3.1.1., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (c) il-punt 4.1.1.3.1.1.1.1.1. jinbidel b’dan li ġej: 
                     
                     
                        “Jekk japplika l-metodu tad-durabilità stabbilit fl-Artikolu 23(3a) tar-Regolament (UE) Nru 168/2013, il-fatturi ta’ deterjorament għandhom jiġu kkalkulati mir-riżultati tat-testijiet tat-tip I dwar l-emissjonijiet sa u inkluż il-kilometraġġ sħiħ imsemmi fl-Anness VII(A) tar-Regolament (UE) Nru 168/2013 u skont il-metodi tal-kalkolazzjoni lineari msemmi fil-punt 4.1.1.3.1.1.1.1.2. li jirriżultaw fil-valuri tal-inklinazzjoni u offset għal kull kostitwent tal-emissjonijiet. Ir-riżultati tal-emissjonijiet ta’ inkwinanti tas-CoP għandhom jiġu kkalkulati bil-formula:
                     
                     
                        Ekwazzjoni 4-1:
                     
                     
                        jekk x ≤ b allura y = a·x+b;
                     
                     
                         jekk x > b allura y = x
                     
                     
                        fejn:
                     
                     
                        a = il-valur tal-inklinazzjoni stabbilit skont it-test tat-tip V skont l-Anness V(A) tar-Regolament (UE) Nru 168/2013;
                     
                     
                        b= il-valur offset stabbilit skont it-test tat-tip V skont l-Anness V(A) tar-Regolament (UE) Nru 168/2013;
                     
                     
                        x = ir-riżultat tat-test tal-emissjonijiet tas-inkwinanti (HC, CO, NOx, NMHC u PM jekk applikabbli) għal kull kostitwent tal-emissjonijiet ta’ vettura degreened (massimu akkumulat 100 km wara l-ewwel startjar fuq il-linja tal-produzzjoni) f’mg/km.
                     
                     
                        y = ir-riżultat tal-emissjonijiet tas-CoP għal kull kostitwent tal-emissjonijiet ta’ inkwinanti f’mg/km. Ir-riżultati medji tas-CoP għandhom ikunu aktar baxxi mil-limiti tal-emissjonijiet ta’ inkwinanti stabbiliti fl-Anness VI(A) tar-Regolament (UE) Nru 168/2013."; 
                     
                     
                     
                        (d) fil-punt 4.1.1.3.1.1.1.3., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (e) fil-punt 4.1.1.3.1.1.2.2., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (f) fil-punt 4.1.1.3.1.1.2.3., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (g) fil-punt 4.1.1.3.2.1., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                     
                        (h) fil-punt 4.1.1.3.2.3., “limiti tal-emissjonijiet mill-egżost” tinbidel b'“limiti fuq l-emissjonijiet ta’ inkwinanti mill-egżost”;
                     
                     
                        (i) fil-punt 4.1.1.3.2.4., “Ekwazzjoni 4-2:” tinbidel b'“Ekwazzjoni 4-3:”;
                     
                  
               
                     
                  
                  
                     
                        (j) fil-punt 4.1.1.3.3.1., “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (k) fil-punt 4.1.1.3.3.3. , “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                  
                  
                     
                        (l) fil-punt 4.1.1.3.3.4., “Ekwazzjoni 4-3:” tinbidel b'“Ekwazzjoni 4-4:”;
                     
                  
               
                     
                  
                  
                     
                        (m) fil-punt 4.1.1.3.3.6., “Ekwazzjoni 4-4:” tinbidel b'“Ekwazzjoni 4-5:”;
                     
                  
               
                     
                  
                  
                     
                        (n) fil-punt 4.1.1.4., fit-tieni, fit-tielet u fil-ħames subparagrafu “l-emissjonijiet tas-CO2 mill-iżbokk tal-egżost” tinbidel b’“emissjonijiet ta' inkwinanti u ta' CO2 mill-iżbokk tal-egżost";
                     
                  
               
                     
                        (5)
                     
                  
                  
                     
                        L-Anness VIII huwa emendat kif ġej:
                     
                     
                        (a) jiddaħħlu l-punti 1.1.1., 1.1.1.1. u 1.1.1.2. li ġejjin :
                     
                     
                        “1.1.1. Il-vetturi tal-kategoriji L1e, L3e u L4e għandhom jissodisfaw ir-rekwiżiti ġenerali li ġejjin:
                     
                     
                        1.1.1.1. Il-vetturi ma għandu jkun fihom l-ebda parti ppuntata, taqta’ jew imqabbża, tipponta ’l barra, ta’ tali għamla, qies, angolu ta’ direzzjoni u ebusija li żżid ir-riskju jew il-gravità ta’ feriti jew tiċrit tal-laħam sofruti minn kwalunkwe persuna milquta jew mibruxa mill-vettura f’każ ta’ inċident. Il-vetturi għandhom ikunu ddisinjati b’mod li l-partijiet u x-xfar li utenti tat-triq vulnerabbli bħall-persuni mexjin fit-triq x’aktarx li jiġu f’kuntatt magħhom f’każ ta’ inċident, jikkonformaw mar-rekwiżiti fil-punti 1. sa 1.3.8.
                     
                     
                        1.1.1.2. L-isporġenzi jew ix-xfar kollha li tista’ tmiss magħhom u li jkunu magħmula jew miksija b’materjal bħal lastku artab jew plastik artab li jkollu ebusija ta’ anqas minn 60 Shore (A) huma kkunsidrati li jissodifaw ir-rekwiżiti fil-punti 1.3. sa 1.3.8. Il-kejl tal-ebusija għandu jsir bil-materjal imwaħħal mal-vettura kif maħsub.";
                     
                     
                        (b) Il-punti 1.1.2. sa 1.1.3.2. jinbidlu b'dan li ġej: 
                     
                     
                        “1.1.2. Dispożizzjonijiet speċifiċi għal vetturi tal-kategoriji L1e, L3e u L4e
                     
                     
                        1.1.2.1. Il-vetturi għandhom jiġu valutati skont id-dispożizzjonijiet fil-punti 1.2. sa 1.2.4.1.
                     
                  
               
                     
                  
                  
                     
                        1.1.2.2. Fil-każ ta’ vetturi mgħammra b’forma ta’ struttura jew panels maħsuba biex jagħlqu parzjalment jew għalkollox lis-sewwieq, il-passiġġier jew il-bagalji jew biex jitgħattew ċerti komponenti tal-vettura, il-manifattur tal-vettura jista’ bħala alternattiva jagħżel li japplika r-rekwiżiti rilevanti tar-Regolament Nru 26 tal-NU/KEE kif preskritt għall-kategorija tal-vetturi M1, billi jgħatti sporġenzi esterni speċifiċi jew il-wiċċ estern sħiħ tal-vettura. F’każijiet bħal dawn, għandha tingħata attenzjoni partikolari għar-radji meħtieġa, filwaqt li l-ammont tal-isporġenza ta’ manki, ċappetti, buttuni u antenni mhux meħtieġ li jkun verifikat.
                     
                     
                        L-isporġenzi esterni rilevanti valutati f’konformità ma’ din il-klawsola għandhom jiġu identifikati b’mod ċar fid-dokument ta’ informazzjoni u kwalunkwe wiċċ estern li jifdal għandu jikkonforma mar-rekwiżiti tal-punti 1. sa 1.3.8.
                     
                     
                        __________________
                     
                     
                        *         ĠU L 215, 14.8.2010, p. 27.
                     
                  
               
                     
                  
                  
                     
                        1.1.3. Dispożizzjonijiet speċifiċi għal vetturi tal-kategorija L4e
                     
                     
                        1.1.3.1. Meta s-sidecar tkun imqabbda mal-mutur, jew b’mod permanenti jew b’mod li tista’ tinqala’, l-ispazju bejn il-mutur u s-sidecar huwa eżentat mill-valutazzjoni (ara l-Figura 8-1).
                     
                     
                        Figura 8-1
                     
                     
                        Dehra minn fuq għal isfel ta’ mutur tal-kategorija L4e bis-sidecar
                     
                     
                        
                           
                     
                     
                     
                        1.1.3.2. Jekk is-sidecar tkun tista’ tinqala’ minn mal-mutur sabiex il-mutur ikun jista’ jinstaq mingħajrha, il-mutur innifsu għandu jissodisfa r-rekwiżiti għall-muturi solo fil-punti 1. sa 1.3.8. 
                     
                     
                        (c) il-punti 1.1.4. sa 1.1.4.2. jitħassru;
                     
                  
               
                     
                  
                  
                     
                        (d) il-punti 1.2.3. sa 1.2.3.2. jinbidlu b'dan li ġej:
                     
                     
                        “1.2.3. L-istrument tal-ittestjar għandu jitmexxa min-naħa ta’ quddiem għan-naħa ta’ wara tal-vettura, f’moviment mingħajr skossi, fuq iż-żewġ naħat tal-vettura. Jekk l-istrument tal-ittestjar imiss il-kontroll tal-istering jew xi parti mmuntata fuqu, dan għandu jiddawwar fil-pożizzjoni llokkjata għalkollox tiegħu, waqt u wara li jkompli t-test. L-istrument tal-ittestjar għandu jibqa’ f’kuntatt mal-vettura jew mal-passiġġier matul it-test (ara l-Figura 8-2). 
                     
                     
                        Figura 8-2
                     
                     
                        Żoni ta’ moviment tal-istrument tat-test
                     
                     
                        
                           
                        ;
                     
                  
               
                     
                  
                  
                     
                        1.2.3.1. In-naħa ta’ quddiem tal-vettura għandha tkun l-ewwel punt ta’ kuntatt u l-istrument tal-ittestjar għandu jimxi mal-ġenb f’direzzjoni ’l barra billi jsegwi l-profil tal-vettura u r-rikkieb fejn applikabbli. L-istrument tal-ittestjar għandu jitħalla wkoll jimxi ’l ġewwa b’rata li ma taqbiżx ir-rata tal-moviment lura (jiġifieri f’angolu ta’ 45° f’relazzjoni mal-pjan medjan lonġitudinali tal-vettura).
                     
                     
                        1.2.3.2. Idejn u saqajn ir-rikkieb għandhom jiġu imbuttati ’l hemm mill-istrument tal-ittestjar jekk dan jiġi f’kuntatt dirett magħhom u kwalunkwe sostenn rilevanti (eż. is-sostenn għas-saqajn) għandu jkun jista’ jdur, jintewa, jintlewa jew jitgħawweġ b’riżultat tal-kuntatt mal-istrument tal-ittestjar u jiġi valutat fil-pożizzjonijiet intermedji kollha li jirriżultaw.”;
                     
                  
               
                     
                  
                  
                     
                        (e) il-punt 1.3.3.2. jinbidel b'dan li ġej:
                     
                     
                        “1.3.3.2. Jekk jiġi applikat radju għax-xifer ta’ fuq, dan ma għandux ikun akbar minn 0,70 darbiet il-ħxuna tal-windskrin jew tal-fairing, kif imkejla fix-xifer ta’ fuq.”;
                     
                  
               
                     
                  
                  
                     
                        (f) il-punt 1.3.5.2. jinbidel b'dan li ġej:
                     
                     
                        “1.3.5.2. Ir-radju kif applikat fuq ix-xifer ta' quddiem tal-mudguard ta' quddiem ma għandux ikun akbar minn 0,70 darbiet il-ħxuna tal-mudguard, kif imkejla fix-xifer ta' quddiem ewlieni (eż. fil-każ ta’ xoffa ttundjata mat-tarf tal-folja tal-metall, id-dijametru tax-xoffa jitqies bħala l-ħxuna rilevanti).”;
                     
                  
               
                     
                  
                  
                     
                        (g) fil-punt 2.1.2.1.1., jiddaħħal it-tieni subparagrafu li ġej:
                     
                     
                        “F’konformità mal-ewwel subparagrafu, xi porzjonijiet tat-tipi ta’ vettura kkonċernati tista’ jistgħu jiġu vvalutati permezz ta' apparat għall-ittestjar tal-isporġenzi esterni (ara l-Appendiċi 1) u l-bqija tal-porzjonijiet jiġu vvalutati permezz ta' sfera ta’ kejl b’dijametru ta’ 100 mm (ara r-Regolament Nru 26 tan-NU/KEE). F’każijiet bħal dawn, għandha tingħata attenzjoni partikolari għar-radjui meħtieġa, filwaqt li l-ammont tal-isporġenza ta’ manki, ċappetti, buttuni u antenni mhux meħtieġ li jkun verifikat.”;
                     
                  
               
                     
                        (6)
                     
                  
                  
                     
                        L-Anness IX huwa emendat kif ġej:
                     
                     
                        (a) il-punt 2.2.1. jinbidel b'dan li ġej:
                     
                     
                        “2.2.1. It-tank għandu jkun soġġett għal test idrawliku tal-pressjoni interna li għandu jitwettaq fuq unità iżolata kompleta bl-aċċessorji kollha tagħha. It-tank għandu jkun mimli għalkollox b’likwidu ma jaqbadx li jkollu densità u viskożità qrib ta’ dawk tal-fjuwil li normalment jintuża, jew bl-ilma. Wara li tkun inqatgħet kull komunikazzjoni mal-parti ta’ barra, il-pressjoni għandha tiżdied b’mod gradwali, mill-konnessjoni tal-pajp li minnha l-fjuwil jintbagħat fil-magna, għall-pressjoni interna speċifikata fil-punt 1.2.9. u din il-pressjoni għandha tinżamm għal mill-anqas 60 sekonda.";
                     
                  
               
                     
                  
                  
                     
                        (b) il-punt 3.2.1 jinbidel b'dan li ġej:
                     
                     
                        “3.2.1. It-test tal-permeabilità bħala parti mill-ittestjar tat-tip IV imsemmi fil-Parti A tal-Anness V tar-Regolament (UE) Nru 168/2013 mingħajr ma jkollu għalfejn jiġi kkunsidrat l-ebda kejl tad-diffużjoni għall-iskop tat-test skont dan l-Anness, għandu jitwettaq fuq numru suffiċjenti ta’ tankijiet għall-iskop tal-ittestjar skont il-punti 3.3. sa 3.7.5.1. It-tul totali tal-proċedura ta’ prekondizzjonament għandu jikkonsisti minn perjodu ta’ qabel l-istivar ta’ mill-inqas erba’ ġimgħat, u sussegwentement kundizzjoni stabbli għall-perjodu ta' stivar ta’ tmien ġimgħat.”;
                     
                  
               
                     
                  
                  
                     
                        (c) il-punt 3.3.1. jinbidel b’dan li ġej:
                     
                     
                        “3.3.1. It-tank tal-fjuwil jimtela sal-kapaċità nominali totali tiegħu b’taħlita ta’ 50 % ilma u 50 % ethylene glycol jew bi kwalunkwe likwidu berried ieħor li ma jiddeterjorax il-materjal tat-tank tal-fjuwil, li l-punt krijoskopiku tiegħu jkun aktar baxx minn 243 ± 2K (-30 ± 2°C).
                     
                     
                        It-temperatura tas-sustanzi kontenuti fit-tank tal-fjuwil matul it-test għandha tkun ta’ 253 ± 2K (-20 ± 2°C). It-tank jitberred għal temperatura ambjentali korrispondenti. It-tank tal-fjuwil jista’ jimtela wkoll b’likwidu mkessaħ b’mod xieraq diment li jitħalla fit-temperatura tat-test għal mill-anqas siegħa.
                     
                     
                        Għat-test jiġi użat pendlu. Ir-ras tal-impatt tiegħu għandu jkollha l-forma ta’ piramida trijangulari ekwilaterali b’radju ta’ kurvatura ta’ 3,0 mm fil-quċċata u x-xfar tiegħu. Il-massa li tiċċaqlaq b’mod ħieles tal-pendlu għandu jkollha massa ta’ 15-il kg ± 0,5 kg u l-enerġija mill-pendlu ma għandhiex tkun anqas minn 30,0 J għal kull impatt fuq it-tank tal-fjuwil.
                     
                     
                        Is-servizz tekniku jista’ jagħżel kwalunkwe numru ta’ punti fuq it-tank tal-fjuwil biex jiġu ttestjati u dawn il-punti għandhom jirriflettu l-postijiet li jkunu kkunsidrati f’riskju b’riżultat tat-twaħħil tat-tank u l-pożizzjoni tiegħu fuq il-vettura. Protezzjonijiet mhux tal-metall għandhom jiġu injorati u t-tubi tal-qafas jew is-sezzjonijiet tax-xażi jistgħu jiġu kkunsidrati għall-valutazzjoni tar-riskju.
                     
                     
                        Jista’ jintuża aktar minn tank tal-fjuwil wieħed għat-tlestija tal-impatti kollha, bil-kundizzjoni li t-tankijiet tal-fjuwil kollha li jkunu ser jintużaw ikun sarilhom it-test tal-permeabilità.
                     
                     
                        Ma għandu jkun hemm l-ebda tnixxija ta’ likwidu wara impatt wieħed fi kwalunkwe wieħed mill-punti ttestjati.”;
                     
                  
               
                     
                  
                  
                     
                        (d) il-punt 3.4.1. jinbidel b'dan li ġej:
                     
                     
                        “3.4.1. It-tank tal-fjuwil għandu jimtela sal-kapaċità nominali totali tiegħu, bil-likwidu tat-test li jintuża jkun ilma f’temperatura ta’ 326 ± 2K (53 ± 2°C). It-tank imbagħad għandu jiġi sottopost għal pressjoni interna daqs jew id-doppju tal-pressjoni relattiva ta’ servizz (pressjoni ddisinjata) jew pressjoni żejda ta’ 30 kPa, skont liema tkun l-akbar. It-tank għandu jibqa’ magħluq u taħt pressjoni għal perjodu ta’ mhux anqas minn ħames sigħat f’temperatura ambjentali ta’ 326 ± 2K (53 ± 2°C).
                     
                     
                        It-tank tal-fjuwil ma għandux juri sinjali ta’ tnixxija u kwalunkwe deformazzjoni temporanja jew permanenti li tista’ tinħoloq ma għandhiex tkun tali li ma jkunx jista’ jintuża. Għandhom jiġu kkunsidrati kundizzjonijiet speċifiċi ta’ twaħħil jekk tkun se tiġi valutata d-deformazzjoni tat-tank.";
                     
                  
               
                     
                  
                  
                     
                        (e) il-punt 3.5.1. jinbidel b'dan li ġej:
                     
                     
                        “3.5.1. Sitt biċċiet tensili tat-test ta’ bejn wieħed u ieħor l-istess ħxuna jiġu meħuda minn uċuħ ċatti jew virtwalment ċatti tat-tank tal-fjuwil ġdid għalkollox. Is-saħħa tensili u l-limiti elastiċi tagħhom jiġu stabbiliti f’temperatura ta’ 296 ± 2K (23 ± 2°C) b’rata ta’ titwil ta’ 50 mm/min. Il-valuri miksuba mbagħad għandhom jiġu mqabbla mas-saħħa tensili u l-valuri tal-elastiċità miksuba minn testijiet simili mwettqa bl-użu ta’ tank tal-fjuwil li jkun għadda mit-test tal-permeabilità. Il-materjal għandu jitqies bħala aċċettabbli jekk is-saħħa tensili ma tvarjax b’aktar minn 25 %.";
                     
                  
               
                     
                  
                  
                     
                        (f) il-punt 3.6.1. jinbidel b'dan li ġej:
                     
                     
                        “3.6.1. It-tank tal-fjuwil għandu jitwaħħal ma’ parti rappreżentattiva tal-vettura u jimtela sa 50 % tal-kapaċità nominali totali tiegħu bl-ilma f’temperatura ta’ 293 ± 2K (20 ± 2°C). L-arranġament tat-test, inkluż it-tank tal-fjuwil, imbagħad għandu jitpoġġa f’temperatura ambjentali ta’ 343 ± 2K (70 ± 2°C) għal 60 minuta, u wara, it-tank tal-fjuwil ma għandu juri l-ebda deformazzjoni permanenti jew tnixxija u għandu jkun f’kundizzjoni li jkun jista’ jintuża kompletament.
                     
                  
               
                     
                  
                  
                     
                        (g) il-punt 3.7.4.3. jinbidel b'dan li ġej:
                     
                     
                        “3.7.4.3. Il-ħin medju tal-kombustjoni (ACT) u t-tul medju tal-kombustjoni (ACL) għandhom jiġu kkalkulati jekk l-ebda kampjun minn għaxra jew jekk mhux aktar minn wieħed minn 20 ma jkun inħaraq sal-marka ta’ 100 mm.
                     
                     
                        Ekwazzjoni 9-1:
                     
                     
                        ACT (s) = 
                        
                           
                        · ((ti — 30)/(n))
                     
                     
                        (nota: n = għadd ta' kampjuni)
                     
                     
                        Ir-riżultat jingħata għad-dritt ’il fuq jew ’l isfel sal-eqreb żieda ta’ ħames sekondi. Madankollu, ma għandux jintuża ACT ta’ 0 sekondi. (jiġifieri jekk il-kombustjoni ddum għaddejja bejn inqas minn 2 sekondi u 7 sekondi, l-ACT ikun ta’ 5 sekondi; jekk il-kombustjoni ddum għaddejja bejn 8 u 12-il sekonda, l-ACT ikun ta’ 10 sekondi; jekk il-kombustjoni ddum għaddejja bejn 13-il u 17-il sekonda, l-ACT ikun ta’ 15-il sekonda, eċċ.).
                     
                     
                        Ekwazzjoni 9-2:
                     
                     
                        ACL (mm) = 
                        
                           
                        · ((100 — tul mhux maħruqi)/(n))
                     
                     
                        (nota: n = għadd ta' kampjuni)
                     
                     
                        Ir-riżultat huwa espress f’relazzjoni mal-eqreb żieda ta’ 5 mm (jiġifieri għandu jiġi ddikjarat “anqas minn 5 mm” jekk it-tul tal-kombustjoni jkun ta’ anqas minn 2 mm u għalhekk fl-ebda każ ma jista’ jingħata ACL ta’ 0 mm).
                     
                     
                        Meta kampjun wieħed biss minn 20 jinħaraq sa jew lil hinn mill-marka ta’ 100 mm, it-tul tal-kombustjoni (jiġifieri l-valur ta’ (100 — tul mhux maħruqi) għal dak il-kampjun) għandu jittieħed bħala 100 mm.
                     
                     
                        Ekwazzjoni 9-3: 
                     
                     
                        
                           
                        f' 
                        
                           
                     
                     
                        Dan il-valur għandu jiġi pparagunat mar-rekwiżit stabbilit fil-punti 3.7.5. sa 3.7.5.1.";
                     
                  
               
                     
                        (7)
                     
                     
                  
                  
                     
                        Fl-Anness XI, fl-Appendiċi 1, il-punt 1.6. jinbidel b'dan li ġej:
                     
                     
                        “1.6. Qtugħ mill-art
                     
                     
                        1.6.1. Għall-fini tal-kejl tal-qtugħ mill-art ta’ tip ta' vettura tal-kategorija L, il-vettura tat-test għandha tkun mgħobbija sal-massa attwali.
                     
                     
                        1.6.2. Bħala eċċezzjoni għall-punt 1.6.1., għall-fini tal-kejl tal-qtugħ mill-art ta’ vettura tas-sottokategorija L3e-AxE (x = 1, 2 jew 3, mutur Enduro b’żewġ roti) jew tas-sottokategorija L3e — AxT tat-tip ta’ vettura (X = 1, 2 jew 3, mutur Trial b’żewġ roti), il-muturi tat-test tat-tip Enduro jew Trial għandhom jitgħabbew sal-massa f’kundizzjoni ta’ sewqan.
                     
                     
                        1.6.3. Kull sistema ta' sospensjoni li tista' tiġi aġġustata b'mod manwali jew awtomatiku, li possibbilment tirriżulta f'qtugħ mill-art li jvarja, għandha tkun issettjata fuq il-minimu, biex ikun hemm l-iċken distanza possibbli bejn il-vettura u l-pjan tal-art.
                     
                     
                        1.6.4. L-iqsar distanza bejn il-pjan tal-art u l-punt fiss l-aktar baxx tal-vettura għandha tiġi mkejla bejn il-fusien u taħt il-fus(ien) jekk applikabbli skont l-Appendiċi 1 tal-Anness II tad-Direttiva tal-Parlament Ewropew u tal-Kunsill 2007/46/KE*. Id-distanza minima mkejla għandha titqies bħala l-qtugħ mill-art tal-vettura.
                     
                     
                        _______________
                     
                     
                        *
                              Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (ĠU L 263, 9.10.2007, p. 1).";
                     
                  
               
                     
                        (8)
                     
                  
                  
                     
                        L-Anness XII huwa emendat kif ġej:
                     
                  
               
                     
                  
                  
                     
                        (a) fil-punt 2.2.2., it-Tabella 12-1 tinbidel b'dan li ġej:
                     
                     
                        “Tabella 12-1
                     
                     
                        Funzjonijiet ta’ OBD ta’ stadju II u r-rekwiżiti assoċjati fil-punti ta’ dan l-Anness u l-Appendiċi 1
                     
                     
                  
               
                     
                  
                  
                     
                        (b) il-punti 3.2.2.1. u 3.2.2.1. jinbidlu b'dan li ġej:
                     
                     
                        “3.2.2.1. Il-manifatturi jistgħu jadottaw kriterji ta' ħsarat b'perċentwali ogħla ta' kombustjoni irregolari minn dawk iddikjarati lill-awtorità, taħt kundizzjonijiet speċifiċi ta' veloċità u tagħbija tal-magna fejn ikun jista' jintwera lill-awtorità li d-detezzjoni ta' livelli aktar baxxi ta' kombustjoni irregolari ma tkunx affidabbli. F’termini ta’ monitoraġġ tal-OBD huwa dak il-perċentwali ta’ meta l-magna ma taqbadx sewwa minn total ta’ drabi ta’ tqabbid (kif dikjarat mill-manifattur) li jwassal biex l-emissjonijiet jaqbżu l-limiti tal-OBD mogħtija fis-Sezzjoni (B) tal-Anness VI tar-Regolament (UE) Nru 168/2013 jew dak il-perċentwali li jista’ jwassal biex il-katalizzatur, jew il-katalizzaturi jisħnu żżejjed u jikkawżaw ħsara irriversibbli.
                     
                     
                        3.2.2.2. Meta manifattur ikun jista' juri lill-awtorità li d-detezzjoni ta' livelli ogħla ta' perċentwali ta' kombustjoni irregolari għadha mhix fattibbli, jew li l-kombustjoni irregolari ma tistax tiġi distinta minn effetti oħra (eż toroq imħarbtin, bdil tal-gerijiet, wara li tiġi startjata l-magna; eċċ.) is-sistema li timmonitorja l-kombustjoni irregolari tista' tiġi diżattivata meta jkun hemm dawk il-kundizzjonijiet.";
                     
                  
               
                     
                  
                  
                     
                        (c) fil-punt 3.6., l-aħħar sentenza tinbidel b’dan li ġej:
                     
                     
                        "Kodiċi tal-ħsara għandu jinħażen ukoll fil-każijiet imsemmija fil-punti 3.3.5. u 3.3.6.";
                     
                  
               
                     
                  
                  
                     
                        (d) il-punt 3.6.1. jinbidel b'dan li ġej:
                     
                     
                        "Id-distanza li tkopri l-vettura waqt li jinxtegħel il-MI għandha tkun disponibbli fi kwalunkwe ħin permezz ta’ port serjali fuq il-konnettur djanjostiku standardizzat. Permezz ta’ deroga għal vetturi mgħammra b’odometru li jaħdem b’mod mekkaniku li ma jippermettix input fl-unità ta’ kontroll elettroniku, inklużi vetturi mgħammra b'CVT li ma jippermettix l-input preċiż fl-unità tal-kontroll elettroniku, id-“distanza vvjaġġata” tista’ tiġi sostitwita bil-“ħin ta’ tħaddim tal-magna” u għandha tkun disponibbli fi kwalunkwe ħin permezz tal-port serjali fuq il-konnettur dijanjostiku standardizzat."
                     
                  
               
                     
                  
                  
                     
                        (e) il-punti 4.3. u 4.4. jinbidlu b'dan li ġej:
                     
                     
                        “4.3. Fl-ordni identifikata tad-defiċjenzi, dawk relatati mal-punti 3.3.2.1., 3.3.2.2. u 3.3.2.3. għal magni positive-ignition u l-punti 3.3.3.1., 3.3.3.2. u 3.3.3.3. għal magni compression-ignition għandhom jiġu identifikati l-ewwel.
                     
                  
               
                     
                  
                  
                     
                        4.4.
                              Qabel jew fl-istess ħin tal-approvazzjoni tat-tip, ma għandha tingħata l-ebda defiċjenza fir-rigward tar-rekwiżiti tal-punt 3 tal-Appendiċi 1, għajr ir-rekwiżiti stipulati fil-punt 3.11. tal-Appendiċi 1.";
                     
                     
                        (f) jiżdied il-punt 4.7. li ġej:
                     
                     
                        “Il-kriterji għall-familja tal-vettura stipulati fit-Tabella 11-1 fil-punt 3.1. tal-Anness XI tar-Regolament (UE) Nru 134/2014 fir-rigward tat-test tat-tip VIII għandhom ikunu applikabbli wkoll għar-rekwiżiti tad-dijanjostika funzjonali abbord stipulati f’dan l-Anness.”;
                     
                  
               
                     
                  
                  
                     
                        (g) fl-Appendiċi 1, il-punt 3.13. jinbidel b'dan li ġej:
                     
                     
                        “Sakemm tiġi adottata interfaċċa ta' konnessjoni standardizzata għal vetturi tal-kategorija L u tiġi ppubblikata fuq il-livell tal-ISO jew tas-CEN u r-referenzi ta’ dan l-istandard tekniku jiġu inklużi f’dan ir-Regolament, tista' tiġi installata interfaċċa tal-konnessjoni alternattiva fuq talba mill-manifattur tal-vettura. Fejn tkun installata interfaċċa tal-konnessjoni alternattiva bħal din, il-manifattur tal-vettura għandu jipprovdi bla ħlas lill-manifatturi tat-tagħmir tal-ittestjar id-dettalji dwar il-konfigurazzjoni tal-pinnijiet ta' konnessjoni tal-vettura. Il-manifattur tal-vettura għandu jipprovdi adapter li jippermetti t-tqabbid ma’ għodda ġenerika ta’ skannjar. Tali adapter għandu jkun ta’ kwalità tajba għall-użu minn garaxxijiet professjonali. Dan għandu jiġi pprovdut, fuq talba, lill-operaturi indipendenti kollha b’mod mhux diskriminatorju. Il-manifatturi jistgħu jitolbu ħlas ta’ prezz raġonevoli u proporzjonat għalih, billi jitqiesu l-ispejjeż addizzjonali kkawżati għall-klijent minn din l-għażla tal-manifattur. L-interfaċċa tal-konnessjoni u l-adapter ma jistgħu jinkludu l-ebda element ta’ disinn speċifiku li jkun jeħtieġ validazzjoni jew ċertifikazzjoni qabel l-użu, jew li jirrestrinġi l-iskambju ta’ dejta tal-vettura waqt l-użu ta’ għodda ġenerika tal-iskannjar.”;
                     
                  
               
                     
                  
                  
                     
                        (h) fl-Appendiċi 2, fil-punt 2.1., fit-tabella Ap2-1, “Apparat operattiv/Apparat preżenti” tinbidel b’“Apparat mhux operattiv/Apparat mhux preżenti”;
                     
                  
               
                     
                  
                  
                     
                        (i) fl-Appendiċi 2, il-punt 2.6.2. jinbidel b’dan li ġej:
                     
                     
                        “2.6.2. il-monitoraġġ ta’ xi wħud mill-punti elenkati fit-Tabella Ap2-1 mhux fiżikament possibbli u ġiet permessa defiċjenza għal dan il-monitoraġġ mhux komplut. Il-ġustifikazzjoni komprensiva, teknika għala moniter OBD bħal dan ma jistax jaħdem għandha tiżdied mal-folder tal-informazzjoni.
                     
                  
               
                     
                        (9)
                     
                  
                  
                     
                        Fl-Anness XIII jiżdied il-punt 1.4. kif ġej:
                     
                     
                        “1.4. Il-pressjonijiet massimi msemmija fil-punti 1.2.1., 1.2.2., 1.2.3. u 1.3.1. jistgħu jinqabżu matul it-test bi qbil mal-manifattur tal-vettura.”;
                     
                  
               
                     
                        (10)
                     
                  
                  
                     
                        Fl-Anness XIV, il-punt 1.5.1.5.1. jinbidel b'dan li ġej:
                     
                     
                        “1.5.1.5.1. Il-pjanċa għandha tkun tidher fl-ispazju kollu fil-limiti tal-erba' pjani li ġejjin:
                     
                     
                        –iż-żewġ pjani vertikali li jmissu maż-żewġt itruf laterali tal-pjanċa u li jiffurmaw angolu mkejjel minn barra lejn ix-xellug u lejn il-lemin tal-pjanċa minn 30° f'relazzjoni mal-pjan lonġitudinali, parallel għall-pjan lonġitudinali medjan tal-vettura, li jgħaddi miċ-ċentru tal-pjanċa;
                     
                     
                        –il-pjan li jmiss it-tarf ta' fuq tal-pjanċa u li jifforma angolu mkejjel lejn ’il fuq ta' 15° ma' dak orizzontali;
                     
                     
                        il-pjan orizzontali minn ġot-tarf t'isfel tal-pjanċa.”; 
                     
                  
               
                     
                        (11)
                     
                  
                  
                     
                        fl-Anness XVI, jiżdied il-punt 2.3.5.1. li ġej:
                     
                     
                        “2.3.5.1. Madankollu, permezz ta’ deroga mill-punti 1.2.1. u 2.3.5. prop stand imwaħħal ma’ vettura tal-kategorija L3e-A1E, L3e-A2E, L3e-A3E, L3e-A1T, L3e-A2T jew L3e-A3T jista’ jmur lura awtomatikament meta l-prop stand ma jkunx qiegħed jinżamm jew jintrefa' minn persuna.”.
                     
                  
               
                     
                        Anness III
                           Emendi fir-Regolament Delegat (UE) Nru 134/2014
                     
                     
                  
               
                     
                        L-Annessi tar-Regolament Delegat (UE) Nru 134/2014 huma emendati kif ġej:
                     
                  
               
                     
                        (1)
                     
                  
                  
                     
                        L-Anness II huwa emendat kif ġej:
                     
                     
                        (a) il-punti 4.5.5.2.1.1. u 4.5.5.2.1.2. jinbidlu b'dan li ġej:
                     
                     
                        ”; 
                     
                  
               
                     
                        (b) il-punti 6.1.1.4.2. sa 6.1.1.4.7. jinbidlu b'dan li ġej:
                     
                  
               
                     
                        “6.1.1.4.2. Idrokarburi (HC)
                     
                     
                        Il-massa tal-idrokarburi mhux maħruqa li joħorġu permezz tal-egżost tal-vettura matul it-test għandha tiġi kkalkolata bl-użu tal-formula li ġejja:
                     
                     
                        Ekwazzjoni 2-33:
                     
                     
                        
                           
                     
                     
                        fejn:
                     
                     
                        HCm hija l-massa tal-idrokarburi li joħorġu waqt il-parti tat-test, espressa f’mg/km;
                     
                     
                        S hija d-distanza definita fil-punt 6.1.1.3.;
                     
                     
                        V huwa l-volum totali, definit fil-punt 6.1.1.4.1.;
                     
                     
                        dHC hija d-densità tal-idrokarburi fit-temperatura u l-pressjoni ta’ referenza (273,2 K u 101,3 kPa);
                     
                     
                        dHC = 0.631·103 mg/m3 għall-petrol (E5) (C1H1.89O0.016);
                     
                     
                        = 932·103 mg/m3 għall-etanol (E85) (C1H2.74O0.385);
                     
                     
                        = 622·103 mg/m3 għad-diżil (B5)(C1Hl.86O0.005);
                     
                     
                        = 649·103 mg/m3 għal-LPG (C1H2.525);
                     
                     
                        = 714·103 mg/m3 għall-NG/bijogass (C1H4);
                     
                     
                        = 
                        
                           
                         mg/m3 għall-H2NG (A = NG / kwantità ta' bijometan fit-taħlita ta' H2NG f'(volum %)).
                     
                     
                        HCc hija l-konċentrazzjoni tal-gassijiet dilwiti, espressa f’partijiet għal kull miljun (ppm) ta’ karbonju ekwivalenti (pereżempju; il-konċentrazzjoni fi propan immultiplikata bi tlieta), ikkoreġuta sabiex tittieħed f’kunsiderazzjoni l-arja ta' dilwizzjoni permezz tal-ekwazzjoni li ġejja:
                     
                     
                        Ekwazzjoni 2-34:
                     
                     
                        
                           
                     
                     
                        fejn:
                     
                     
                        HCe hija l-konċentrazzjoni ta’ idrokarburi, espressa f’partijiet għal kull miljun (ppm) ta’ karbonju ekwivalenti, fil-kampjun tal-gassijiet dilwiti miġbura fil-borża/boroż A;
                     
                     
                        HCd hija l-konċentrazzjoni ta’ idrokarburi, espressa f’partijiet għal kull miljun (ppm) ta’ karbonju ekwivalenti, fil-kampjun tal-arja ta' dilwizzjoni miġbura fil-borża/boroż B;
                     
                     
                        DiF huwa l-koeffiċjent definit fil-punt 6.1.1.4.7.
                     
                     
                        Il-konċentrazzjoni tal-idrokarburi nonmetaniċi (NMHC) tiġi kkalkolata kif ġej:
                     
                     
                        Ekwazzjoni 2-35:
                     
                     
                        CNMHC = CTHC - (Rf CH4 · CCH4)
                     
                     
                        fejn:
                     
                     
                        CNMHC = il-konċentrazzjoni korretta ta’ NMHC fil-gass dilwit ta’ l-egżost, espressa f’ppm ta’ ekwivalenti għall-karbonju,
                     
                     
                        CTHC = il-konċentrazzjoni tal-idrokarburi totali (THC) fil-gass tal-egżost dilwit, espressa f’ppm ta’ karbonju ekwivalenti u kkoreġuta bl-ammont ta’ THC fl-arja ta' dilwizzjoni;
                     
                     
                        CCH4 = il-konċentrazzjoni ta' metan (CH4) fil-gass tal-egżost dilwit, espressa f’ppm ta’ karbonju ekwivalenti u kkoreġuta bl-ammont ta’ CH4 fl-arja ta' dilwizzjoni;
                     
                     
                        Rf CH4 huwa l-fattur tar-rispons tal-FID għall-metan kif definit fil-punt 5.2.3.4.1.
                     
                  
               
                     
                        6.1.1.4.3. Monossidu tal-karbonju (CO )
                     
                     
                        Il-massa tal-monossidu tal-karbonju li joħroġ permezz tal-egżost tal-vettura matul it-test għandha tiġi kkalkolata bl-użu tal-formula li ġejja:
                     
                     
                        Ekwazzjoni 2-36:
                     
                     
                        
                           
                     
                     
                        fejn:
                     
                     
                        COm hija l-massa tal-monossidu tal-karbonju li joħroġ waqt il-parti tat-test, espressa f’mg/km;
                     
                     
                        S hija d-distanza definita fil-punt 6.1.1.3.;
                     
                     
                        V huwa l-volum totali definit fil-punt 6.1.1.4.1.;
                     
                     
                        dCO hija d-densità tal-monossidu tal-karbonju, dCO = 1.25·106 mg/m3 fit-temperatura u l-pressjoni ta’ referenza (273,2 K u 101,3 kPa);
                     
                     
                        COc hija l-konċentrazzjoni tal-gassijiet dilwiti, espressa f’partijiet għal kull miljun (ppm) ta’ monossidu tal-karbonju, ikkoreġuta sabiex tittieħed f’kunsiderazzjoni l-arja ta' dilwizzjoni permezz tal-ekwazzjoni li ġejja:
                     
                     
                        Ekwazzjoni 2-37:
                     
                     
                        
                           
                     
                     
                        fejn:
                     
                     
                        COe hija l-konċentrazzjoni ta’ monossidu tal-karbonju, espressa f’partijiet għal kull miljun (ppm), fil-kampjun tal-gassijiet dilwiti miġbura fil-borża/boroż A;
                     
                     
                        COd hija l-konċentrazzjoni ta’ monossidu tal-karbonju, espressa f’partijiet għal kull miljun (ppm), fil-kampjun tal-arja ta' dilwizzjoni miġbura fil-borża/boroż B;
                     
                     
                        DiF huwa l-koeffiċjent definit fil-punt 6.1.1.4.7.
                     
                  
               
                     
                        6.1.1.4.4. Ossidi tan-nitroġenu (Nox)
                     
                     
                        Il-massa tal-ossidi tan-nitroġenu li joħorġu permezz tal-egżost tal-vettura matul it-test għandha tiġi kkalkolata bl-użu tal-formula li ġejja:
                     
                     
                        Ekwazzjoni 2-38:
                     
                     
                        
                           
                     
                     
                        fejn:
                     
                     
                        NOxm hija l-massa ta’ ossidi tan-nitroġenu li joħorġu waqt il-parti tat-test, espressa f’mg/km;
                     
                     
                        S hija d-distanza definita fil-punt 6.1.1.3.;
                     
                     
                        V huwa l-volum totali definit fil-punt 6.1.1.4.1.;
                     
                     
                        dNO2 hija d-densità tal-ossidi tan-nitroġenu fil-gassijiet tal-egżost, bis-suppożizzjoni li dawn sejrin ikunu fil-forma ta’ ossidu nitriku, dNO2 = 2.05·106 mg/m3 fit-temperatura u l-pressjoni ta’ referenza (273,2 K u 101,3 kPa);
                     
                     
                        NOxc  hija l-konċentrazzjoni tal-gassijiet dilwiti, espressa f’partijiet għal kull miljun (ppm), ikkoreġuta sabiex tittieħed f’kunsiderazzjoni l-arja ta' dilwizzjoni permezz tal-ekwazzjoni li ġejja:
                     
                     
                        Ekwazzjoni 2-39:
                     
                     
                        
                           
                     
                     
                        fejn:
                     
                     
                        NOxe hija l-konċentrazzjoni ta’ ossidi tan-nitroġenu, espressa f’partijiet għal kull miljun (ppm) ta’ ossidi tan-nitroġenu, fil-kampjun tal-gassijiet dilwiti miġbura fil-borża/boroż A;
                     
                     
                        NOxd hija l-konċentrazzjoni ta’ ossidi tan-nitroġenu, espressa f’partijiet għal kull miljun (ppm), fil-kampjun tal-arja ta' dilwizzjoni miġbura fil-borża/boroż B;
                     
                     
                        DiF huwa l-koeffiċjent definit fil-punt 6.1.1.4.7.
                     
                     
                        Kh huwa l-fattur ta’ korrezzjoni tal-umdità, ikkalkolat bl-użu tal-formula li ġejja:
                     
                     
                        Ekwazzjoni 2-40:
                     
                     
                        
                           
                     
                     
                        fejn:
                     
                     
                        H hija l-umdità assoluta fi grammi ta’ ilma għal kull kg ta’ arja xotta:
                     
                     
                        Ekwazzjoni 2-41:
                     
                     
                        
                           
                     
                     
                        fejn:
                     
                     
                        U hija l-umdità bħala perċentwal;
                     
                     
                        Pd hija l-pressjoni saturata tal-ilma fit-temperatura tat-test, espressa f’kPa;
                     
                     
                        Pa hija l-pressjoni atmosferika espressa f’kPa.
                     
                  
               
                     
                        6.1.1.4.5. Il-massa tal-materja partikulata
                     
                     
                        L-emissjoni tal-materja partikulata Mp (mg/km) tiġi kkalkolata permezz tal-ekwazzjoni li ġejja:
                     
                     
                        Ekwazzjoni 2-42:
                     
                     
                        
                           
                     
                     
                        fejn il-gassijiet tal-egżost jintefgħu ’l barra mill-mina;
                     
                     
                        Ekwazzjoni 2-43:
                     
                     
                        
                           
                     
                     
                        fejn il-gassijiet tal-egżost jiġu rritornati fil-mina;
                     
                     
                        fejn:
                     
                     
                        Vmix = il-volum V tal-gassijiet tal-egżost dilwiti taħt kundizzjonijiet standard;
                     
                     
                        Vep = il-volum tal-gass tal-egżost li jgħaddi mill-filtru tal-partikuli taħt kundizzjonijiet standard;
                     
                     
                        Pe = il-massa tal-materja partikulata miġbura mill-filtru/i f’mg;
                     
                     
                        S = hija d-distanza definita fil-punt 6.1.1.3.;
                     
                     
                        Mp = l-emissjoni tal-materja partikulata f’mg/km.
                     
                     
                        Fejn tintuża l-korrezzjoni għal-livell tal-materja partikulata fl-isfond mis-sistema tad-dilwizzjoni, din għandha tiġi ddeterminata skont il-punt 5.2.1.5. F’dan il-każ, il-massa tal-materja partikulata (mg/km) għandha tiġi kkalkolata kif ġej:
                     
                     
                        Ekwazzjoni 2-44:
                     
                     
                        
                           
                     
                     
                        fejn il-gassijiet tal-egżost jintefgħu ’l barra mill-mina;
                     
                     
                        Ekwazzjoni 2-45:
                     
                     
                        
                           
                     
                     
                        fejn il-gassijiet tal-egżost jiġu rritornati fil-mina;
                     
                     
                        fejn:
                     
                     
                        Vap = il-volum tal-arja maqbuda fil-mina li tgħaddi mill-filtru tal-partikuli fl-isfond taħt kundizzjonijiet standard;
                     
                     
                        Pa = il-massa tal-materja partikulata miġbura mill-filtru fl-isfond;
                     
                     
                        DiF huwa l-koeffiċjent definit fil-punt 6.1.1.4.7.
                     
                     
                        Meta l-applikazzjoni ta’ korrezzjoni fl-isfond tirriżulta f’massa negattiva ta’ materja partikulata (f’mg/km), ir-riżultat għandu jitqies bħala massa ta’ materja partikulata f’żero mg/km.
                     
                  
               
                     
                        6.1.1.4.6. Dijossidu tal-karbonju (CO2)
                     
                     
                        Il-massa tad-dijossidu tal-karbonju li joħroġ permezz tal-egżost tal-vettura matul it-test għandha tiġi kkalkolata bl-użu tal-formula li ġejja:
                     
                     
                        Ekwazzjoni 2-46:
                     
                     
                        
                           
                     
                     
                        fejn:
                     
                     
                        CO2m hija l-massa ta’ dijossidu tal-karbonju li joħroġ waqt il-parti tat-test, espressa fi g/km;
                     
                     
                        S hija d-distanza definita fil-punt 6.1.1.3.;
                     
                     
                        V huwa l-volum totali definit fil-punt 6.1.1.4.1.;
                     
                     
                        dCO2 hija d-densità tal-monossidu tal-karbonju, dCO2 = 1.964·103 g/m3 fit-temperatura u l-pressjoni ta’ referenza (273,2 K u 101,3 kPa);
                     
                     
                        CO2c  hija l-konċentrazzjoni tal-gassijiet dilwiti, espressa bħala perċentwal tad-dijossidu tal-karbonju ekwivalenti, ikkoreġuta sabiex tittieħed f’kunsiderazzjoni l-arja ta' dilwizzjoni permezz tal-ekwazzjoni li ġejja:
                     
                     
                        Ekwazzjoni 2-47:
                     
                     
                        
                           
                     
                     
                        fejn:
                     
                     
                        CO2e hija l-konċentrazzjoni ta’ dijossidu tal-karbonju espressa bħala perċentwal tal-kampjun tal-gassijiet dilwiti miġbura fil-borża/boroż A;
                     
                     
                        CO2d hija l-konċentrazzjoni ta’ dijossidu tal-karbonju espressa bħala perċentwal tal-kampjun tal-arja ta' dilwizzjoni miġbura fil-borża/boroż B;
                     
                     
                        DiF huwa l-koeffiċjent definit fil-punt 6.1.1.4.7.
                     
                  
               
                     
                        6.1.1.4.7. Il-fattur ta’ dilwizzjoni (DiF)
                     
                     
                        Il-fattur ta' dilwizzjoni hu kkalkulat kif ġej:
                     
                     
                        Għal kull fjuwil ta' referenza, minbarra l-idroġenu:
                     
                     
                        Ekwazzjoni 2-48:
                     
                     
                        
                           
                     
                     
                        Għal fjuwil bil-kompożizzjoni CxHyOz, il-formola ġenerali hija:
                     
                     
                        Ekwazzjoni 2-49:
                     
                     
                        
                           
                     
                     
                        Għall-H2NG, il-formola hija:
                     
                     
                        Ekwazzjoni 2-50:
                     
                     
                        
                           
                     
                     
                        Għall-idroġenu, il-fattur ta' dilwizzjoni hu kkalkulat kif ġej:
                     
                     
                        Ekwazzjoni 2-51:
                     
                     
                        
                           
                     
                     
                        Għall-fjuwils ta’ referenza inklużi fl-Appendiċi x, il-valuri ta’ ‘X’ huma kif ġej:
                     
                     
                        Tabella 1-8
                     
                     
                        Il-fattur ‘X’ fil-formuli għall-kalkolazzjoni tad-DiF
                     
                     
                     
                        F'dawn l-ekwazzjonijiet:
                     
                     
                        CCO2 = il-konċentrazzjoni ta’ CO2 fil-gass tal-egżost dilwit fil-borża tal-kampjuni, espressa fil-mija tal-volum,
                     
                     
                        CHC= il-konċentrazzjoni tal-HC fil-gass tal-egżost dilwit li jinsab fil-borża tal-kampjuni, espressa f’ppm ekwivalenti tal-karbonju,
                     
                     
                        CCO = il-konċentrazzjoni tas-CO fil-gass tal-egżost dilwit li tinsab fil-borża tal-kampjuni, espressa f’ppm,
                     
                     
                        CH2O = il-konċentrazzjoni ta’ H2O fil-gass tal-egżost dilwit fil-borża tal-kampjuni, espressa fil-mija tal-volum,
                     
                     
                        CH20-DA = il-konċentrazzjoni ta’ H2O fl-arja użata għad-dilwizzjoni, espressa fil-mija tal-volum,
                     
                     
                        CH2 = il-konċentrazzjoni tal-idroġenu fil-gass tal-egżost dilwit li hemm fil-borża tal-kampjuni, imfissra f’ppm,
                     
                     
                        A = il-kwantità ta’ NG/bijometanu fit-taħlita ta’ H2NG, espressa fil-mija tal-volum.";
                     
                  
               
                     
                  
                  
                     
                        (c) fil-punt 6.1.1.5.1.1., “Differenzjazzjoni tar-riżultati minn ċ-ċikli tat-test tar-Regolament Nru 40 u tar-Regolament Nru 47 tan-NU/KEE” tinbidel b’“Differenzjazzjoni tar-riżultati miċ-ċikli tat-test tal-ECE R40 u ECE R47”; 
                     
                  
               
                     
                  
                  
                     
                        (d) fl-Appendiċi 1, fit-tabella Ap 1-1, ir-ringiela dwar is-simbolu “DF” tinbidel b’dan li ġej: 
                     
                     
                        “
                        
                           
                        ”;
                     
                  
               
                     
                  
                  
                     
                        (e) fl-Appendiċi 2, fil-punt 1.1., l-aħħar sentenza tinbidel b’dan li ġej: 
                     
                     
                        "L-ispeċifikazzjonijiet tal-fjuwils f’dan l-Appendiċi huma konsistenti mal-ispeċifikazzjonijiet tal-fjuwils ta’ referenza fl-Anness 10 tar-Regolament Nru 83 tan-NU/KEE, ir-Reviżjoni Nru 4*. 
                     
                     
                        _____________________
                     
                     
                        * ĠU L 42, 12.2.2014, p. 1.”;
                     
                  
               
                     
                  
                  
                     
                        (f) Fl-Appendiċi 11, il-punt 3.2.1.3. jinbidel b'dan li ġej:
                     
                     
                        “3.2.1.3. Is-swiċċ tal-modalitajiet ta' operazzjoni għandu jiġi ppożizzjonat skont it-Tabella Ap11-2.
                     
                     
                        Tabella Ap11-2
                     
                     
                        Tabella ta’ referenza għad-determinazzjoni tal-Kundizzjoni A jew B skont il-kunċetti differenti ta’ vettura ibrida u skont il-pożizzjoni tas-swiċċ għall-għażla tal-modalità ibrida
                     
                     
                  
               
                     
                        (2)
                     
                  
                  
                     
                        L-Anness V huwa emendat kif ġej:
                     
                     
                        (e) L-Appendiċi 2 huwa emendat kif ġej:
                     
                     
                        (i) fil-punt 1.1., tiżdied is-sentenza li ġejja:
                     
                     
                        “Sabiex jiġu ssodisfati r-rekwiżiti tat-test tal-emissjonijiet mill-evaporazzjoni stipulati fir-Regolament (UE) Nru 168/2013, huma biss il-/is-(sotto) kategoriji tal-vetturi L, jiġifieri: L3e, L4e, L5e-A, L6e-A u L7e-A li għandhom ikunu ttestjati.”;
                     
                  
               
                     
                  
                  
                     
                        (ii) fil-punt 4.4., “301,2 ± 2 K (28 ± 5 °C)” tinbidel bi “301,2 ± 5 K (28 ± 5 °C)”;
                     
                  
               
                     
                  
                  
                     
                        (b) L-Appendiċi 3 huwa emendat kif ġej:
                     
                     
                        (i) fil-punt 4.4.1., l-ewwel sentenza tinbidel b’dan li ġej:
                     
                     
                        "Is-sistema tat-tisħin tat-tank tal-fjuwil għandha tikkonsisti minn tal-anqas żewġ sorsi ta’ sħana separati b’żewġ kontrolluri tat-temperatura.";
                     
                  
               
                     
                  
                  
                     
                        (ii) fil-punt 4.7.2., "Appendiċi 1" tinbidel b'"Appendiċi 4";
                     
                  
               
                     
                  
                  
                     
                        (iii) il-punt 5.2.3. jinbidel b'dan li ġej:
                     
                     
                        “5.2.3. Il-vettura tiġi pparkjata fiż-żona tat-test għall-perjodu minimu msemmi fit-Tabella Ap3-1.
                     
                     
                        Tabella Ap3-1
                     
                     
                        It-test SHED – il-perjodi minimi u massimi tal-immersjoni
                     
                     
                  
               
                     
                  
                  
                     
                        (iv) il-punti 5.3.1.5. u 5.3.1.6. jinbidlu b'dan li ġej:
                     
                     
                        “5.3.1.5. Il-fjuwil u l-fwar jistgħu jissaħħnu b’mod artifiċjali sat-temperaturi inizjali ta’ 288,7 K (15,5-il °C) u 294,2 K (21,0 °C) ± 1 K rispettivament. Tista' tintuża temperatura tal-fwar inizjali sa 5 °C ogħla minn 21,0 °C. Għal din il-kundizzjoni, il-fwar ma għandux jissaħħan fil-bidu tat-test binhar. Meta t-temperatura tal-fjuwil tkun ittellgħet għal 5,5 °C taħt it-temperatura tal-fwar billi tissegwa l-funzjoni Tf, għandu jiġi segwit il-bqija tal-profil tas-sħana tal-fwar.
                     
                  
               
                     
                  
                  
                     
                        5.3.1.6. Hekk kif it-temperatura tal-fjuwil tilħaq 14,0-il °C:
                     
                     
                        (1) Installa t-tapp(ijiet) tal-mili tat-tank tal-fjuwil;
                     
                     
                        (2) Itfi l-purge blowers, jekk mhumiex diġà mitfija;
                     
                     
                        (3) Agħlaq u ssiġilla l-bibien tal-kompartiment.
                     
                     
                        Hekk kif il-fjuwil jilħaq temperatura ta’ 15,5-il °C ± 1 °C, il-proċedura tat-test għandha tkompli kif ġej:
                     
                     
                        (a) għandhom jitkejlu l-konċentrazzjoni tal-idrokarburi, il-pressjoni barometrika u t-temperatura sabiex jingħata l-qari inizjali CHC, i, pi and Ti għat-test ta’ tisħin tat-tank;
                     
                     
                        (b) għandha tibda żieda fis-sħana lineari ta’ 13,8-il °C jew 20 °C ± 0,5 °C fuq perjodu ta’ 60 ± 2 minuti. It-temperatura tal-fjuwil u tal-fwar tal-fjuwil waqt it-tisħin għandha tkun konformi mal-funzjoni ta' hawn taħt sa ± 1,7 °C, jew mal-eqreb funzjoni possibbli kif deskritta fil-punt 4.4.:
                     
                     
                        Għal tankijiet għall-ħżin tal-fjuwil esposti:
                     
                     
                        L-ekwazzjonijiet B.3.3-1
                     
                     
                        Tf = 0,3333 · t + 15,5-il °C
                     
                     
                        Tv = 0,3333 · t + 21,0 °C 
                     
                     
                     
                        Għal tankijiet għall-ħżin tal-fjuwil esposti:
                     
                     
                        L-ekwazzjonijiet B.3.3-2
                     
                     
                        Tf = 0,2222 · t +15,5-il °C
                     
                     
                        Tv = 0,2222 · t + 21,0 °C
                     
                     
                        fejn:
                     
                     
                        Tf = it-temperatura meħtieġa tal-fjuwil (°C);
                     
                     
                        Tv= it-temperatura meħtieġa tal-fwar (°C);
                     
                     
                        t = il-ħin mill-bidu tat-tisħin tat-tank f'minuti.”;
                     
                  
               
                     
                  
                  
                     
                        (c) L-Appendiċi 3.2 huwa emendat kif ġej:
                     
                     
                        (i) il-punt 2 jinbidel b’dan li ġej:
                     
                     
                        “2. It-tiqdim tal-kaxxetta tal-karbonju
                     
                     
                        Figura Ap3.2-1
                     
                     
                        Dijagramma tal-fluss tal-gass fil-kaxxetta tal-karbonju u l-ports
                     
                     
                     
                        
                           
                     
                     
                     
                        Għandha tintgħażel kaxxetta tal-karbonju li tkun rappreżentattiva tal-familja tal-propulsjoni, kif stipulat fl-Anness XI, bħala l-kaxxetta tat-test, u din għandha tiġi mmarkata kif maqbul mal-awtorità tal-approvazzjoni u mas-servizz tekniku.
                     
                  
               
                     
                  
                  
                     
                        (ii) il-punt 3.1. jinbidel b’dan li ġej:
                     
                     
                        “3.1. It-test tad-durabilità għandu jattiva valvi ta’ kontroll, kejbils u linkages fejn applikabbli, u jkun rappreżentattiv għall-kundizzjonijiet tat-tħaddim ta’ dawn il-partijiet matul il-ħajja utli tal-vettura jekk din tintuża taħt kundizzjonijiet normali u ssirilha manutenzjoni skont ir-rakkomandazzjonijiet tal-manifattur. Id-distanza u l-kundizzjonijiet ta’ tħaddim akkumulati tat-test ta’ durabilità tat-tip V jistgħu jitqiesu bħala rappreżentattivi għall-ħajja utli tal-vettura.”;
                     
                  
               
                     
                        (3)
                     
                  
                  
                     
                        L-Anness VI huwa emendat kif ġej,
                     
                     
                        (a) il-punt 3.1.2. jinbidel b'dan li ġej:
                     
                     
                        “3.1.2. Għandhom isiru diversi testijiet tal-emissjonijiet tat-tip I multipli matul il-fażi sħiħa tal-akkumulazzjoni tad-distanza bi frekwenza u ammont ta’ proċeduri tat-test tat-tip I skont l-għażla tal-manifattur u għas-sodisfazzjon tas-servizz tekniku u tal-awtorità tal-approvazzjoni. Ir-riżultati tat-test tal-emissjonijiet tat-tip I għandhom jipprovdu biżżejjed rilevanza statistika sabiex tiġi identifikata x-xejra tad-deterjorazzjoni, li għandha tkun rappreżentattiva tat-tip ta’ vettura fir-rigward tal-prestazzjoni ambjentali kif imqiegħed fis-suq (ara l-Figura 5-1).
                     
                     
                        Figura 5-1
                     
                     
                        Test tat-tip V – il-proċedura tat-test tad-durabilità b’akkumulazzjoni sħiħa tad-distanza
                     
                     
                        
                           
                        ”;
                     
                     
                  
               
                     
                  
                  
                     
                        (b) il-punt 3.2.2. jinbidel b'dan li ġej:
                     
                     
                        “3.2.2. Matul il-fażi parzjali tal-akkumulazzjoni tad-distanza għandhom jitwettqu testijiet tal-emissjonijiet tat-tip I multipli bil-frekwenza u l-għadd ta’ proċeduri tat-test tat-tip I magħżula mill-manifattur. Ir-riżultati tat-test tal-emissjonijiet tat-tip I għandhom jipprovdu biżżejjed rilevanza statistika sabiex tiġi identifikata x-xejra tad-deterjorazzjoni, li għandha tkun rappreżentattiva tat-tip ta’ vettura fir-rigward tal-prestazzjoni ambjentali mqiegħed fis-suq (ara l-Figura 5-2). 
                     
                     
                        Figura 5-2
                     
                     
                        Test tat-tip V – il-proċedura aċċellerata tat-test tad-durabilità b’akkumulazzjoni parzjali tad-distanza
                     
                     
                        
                           
                        ”;
                     
                     
                  
               
                     
                  
                  
                     
                        (c) L-Appendiċi 1 huwa emendat kif ġej:
                     
                     
                        (i) il-punt 2.6. jinbidel b’dan li ġej: 
                     
                     
                        “2.6. Klassifikazzjoni tal-vetturi għat-test tat-tip V
                     
                     
                        “2.6.1. Għall-finijiet tal-akkumulazzjoni tad-distanza fl-SRC-LeCV, il-kategoriji tal-vetturi L għandhom jinġabru flimkien skont it-Tabella Ap1-1.
                     
                     
                        Tabella Ap1-1
                     
                     
                        Il-gruppi tal-kategoriji tal-vetturi L għall-SRC-LeCV
                     
                     
                        fejn:
                     
                     
                        Vd = il-kapaċità volumetrika tal-magna espressa f'cm3
                     
                     
                        vmax = il-veloċità massima tad-disinn tal-vettura espressa f’km/h
                     
                     
                        “2.6.2. L-applikazzjoni ta’ kriterji ta’ klassifikazzjoni tal-vetturi fit-tabella Ap1–1 għandha titwettaq billi tiġi applikata l-ġerarkija ta' kriterji ta’ klassifikazzjoni li ġejja:
                     
                     
                        (1) Il-veloċità massima tad-disinn tal-vettura espressa f’km/h;
                     
                     
                        (2) Il-potenza nominali massima netta jew kontinwa (kW).
                     
                     
                        “2.6.3. Jekk 
                     
                     
                        (a) il-kapaċità ta’ aċċelerazzjoni tal-vettura tal-kategorija L mhix biżżejjed biex jitwettqu l-fażijiet tal-aċċelerazzjoni preskritti; jew 
                     
                     
                        (b) il-veloċità massima preskritta tal-vettura fiċ-ċikli individwali ma tistax tinkiseb minħabba nuqqas ta’ potenza tal-propulsjoni; jew 
                     
                     
                        (c) il-veloċità massima tad-disinn tal-vettura hija ristretta għal veloċità tal-vettura li tkun inqas mill-veloċità preskritta tal-vettura SRC-LeCV
                     
                     
                        il-vettura għandha tinsaq bl-apparat tal-aċċelleratur miftuħ għalkollox sakemm tintlaħaq il-veloċità tal-vettura preskritta għaċ-ċiklu tat-test jew sa meta tintlaħaq il-veloċità massima limitata tad-disinn tal-vettura. Sussegwentement iċ-ċiklu tat-test għandu jitwettaq kif preskritt għall-kategorija ta’ vetturi. Devjazzjonijiet sinifikanti jew frekwenti mill-parametri tat-tolleranza preskritta għall-veloċità tal-vettura flimkien mal-ġustifikazzjoni assoċjata għandhom jiġu rrappurtati lill-awtorità tal-approvazzjoni u jiġu inklużi fir-rapport tat-test tat-tip V.”;
                     
                  
               
                     
                  
                  
                     
                        (ii) il-punt 2.7.3.4. jinbidel b'dan li ġej: 
                     
                     
                        “2.7.3.4. deċellerazzjoni ‘coast-through’: l-aċċelleratur jintelaq f’daqqa, il-klaċċ attivat u bil-ger imdaħħal, ebda attivazzjoni ta’ kontroll bis-saqajn/bl-idejn, mingħajr applikazzjoni tal-brejkijiet. Jekk il-veloċità mixtieqa tkun 0 km/h (bil-magna mhux ingranata) u jekk il-veloċità attwali tal-vettura tkun ≤ 5 km/h, il-klaċċ jista’ jiġi diżattivat, il-ger jista’ jinqaleb għal pożizzjoni newtrali u jistgħu jintużaw il-brejkijiet sabiex jipprevjenu l-waqfien ħesrem tal-magna u biex il-vettura titwaqqaf għalkollox. Waqt id-deċellerazzjoni ‘coast-through’ mhuwiex permess tibdil għal ger ogħla. Ir-rikkieb jista’ jnaqqas il-ger sabiex iżid l-effett tal-ibbrejkjar tal-magna. Matul it-tibdil tal-gerijiet, għandha tingħata attenzjoni speċjali sabiex jiġi żgurat li t-tibdil tal-gerijiet isir malajr, b’‘coasting’ minimu (jiġifieri < 2 sekondi) fil-ger newtrali, bl-użu tal-klaċċ u bl-użu parzjali tal-klaċċ. Il-manifattur tal-vettura jista’ jitlob estensjoni ta' dan iż-żmien bi qbil tal-awtorità ta’ approvazzjoni jekk ikun assolutament meħtieġ.”;
                     
                  
               
                     
                        (4)
                     
                  
                  
                     
                        L-Anness VII huwa emendat kif ġej:
                     
                     
                        (a) it-titolu jinbidel b’dan li ġej:
                     
                     
                        “Ir-rekwiżiti tat-test tat-tip VII dwar l-effiċjenza energetika: l-emissjonijiet tas-CO2, il-konsum tal-fjuwil, il-konsum tal-enerġija elettrika u l-awtonomija elettrika";
                     
                  
               
                     
                  
                  
                     
                        (b) fl-Appendiċi 1, il-punti 1.4.3.1. u 1.4.3.2. jinbidlu b'dan li ġej:
                     
                     
                         "1.4.3.1. għall-vetturi b’magna positive ignition li jaħdmu bil-petrol (E5):
                     
                     
                        Ekwazzjoni Ap1-1:
                     
                     
                        FC = (0.118/D) · ((0,848 · HC) + (0,429 · CO) + (0,273 ·CO2));
                     
                     
                        fejn HC, CO u CO2  tal-emissjonijiet mill-iżbokk tal-egżost fi g/km.
                     
                  
               
                     
                  
                  
                     
                        1.4.3.2. għall-vetturi b’magna positive ignition li jaħdmu bl-LPG:
                     
                     
                        Ekwazzjoni Ap1-2:
                     
                     
                        FCnorm = (0,1212 / 0,538) · ((0,825 · HC) + (0,429 · CO) + (0,273 · CO2))
                     
                     
                        fejn HC, CO u CO2  tal-emissjonijiet mill-iżbokk tal-egżost fi g/km.
                     
                     
                        Jekk il-kompożizzjoni tal-fjuwil li jintuża għat-test tvarja minn dik preżunta għall-kalkolazzjoni tal-konsum normalizzat, jista’ jiġi applikat fattur ta’ korrezzjoni (cf) fuq talba tal-manifattur, kif ġej:
                     
                     
                        Ekwazzjoni Ap1-3:
                     
                     
                        FCnorm = (0,1212 / 0,538) · (cf) · ((0,825 · HC) + (0,429 · CO) + (0,273 · CO2))
                     
                     
                        fejn HC, CO u CO2  tal-emissjonijiet mill-iżbokk tal-egżost fi g/km.
                     
                     
                        Il-fattur ta’ korrezzjoni jiġi ddeterminat kif ġej:
                     
                     
                        Ekwazzjoni Ap1-4:
                     
                     
                        cf = 0,825 + 0,0693 · nactual;
                     
                     
                        fejn:
                     
                     
                        nactual = il-proporzjon effettiv H/C tal-fjuwil użat;";
                     
                  
               
                     
                  
                  
                     
                        (c) L-Appendiċi 3 huwa emendat kif ġej:
                     
                     
                        (i) il-punt 3.4.1. jinbidel b'dan li ġej:
                     
                     
                        “3.4.1. Il-valuri tas-CO2 għandhom ikunu:
                     
                     
                        Ekwazzjoni Ap3-5:
                     
                     
                        M1 = m1/Dtest1 (g/km) u
                     
                     
                        Ekwazzjoni Ap3-6:
                     
                     
                        M2 = m2/Dtest2 (g/km)
                     
                     
                        fejn
                     
                     
                        Dtest1 u Dtest2 = id-distanzi proprji misjuqa fit-testijiet imwettqa skont il-Kundizzjonijiet A (il-punt 3.2.) u B (il-punt 3.3.) rispettivament, u
                     
                     
                        m1 u m2 = ir-riżultati tat-test iddeterminati fil-punti 3.2.3.5. u 3.3.2.5. rispettivament.”;
                     
                     
                        (ii) il-punt 4.4.1. jinbidel b'dan li ġej:
                     
                     
                        Il-valuri tas-CO2 għandhom ikunu:
                     
                     
                        Ekwazzjoni Ap3-20:
                     
                     
                        M1 = m1/Dtest1 (g/km) u
                     
                     
                        Ekwazzjoni Ap3-21:
                     
                     
                        M2 = m2/Dtest2 (g/km)
                     
                     
                        fejn:
                     
                     
                        Dtest1 u Dtest2 = id-distanzi proprji misjuqa fit-testijiet imwettqa skont il-Kundizzjonijiet A (il-punt 4.2.) u B (il-punt 4.3.) rispettivament, u
                     
                     
                        m1 u m2 = ir-riżultati tat-test iddeterminati fil-punti 4.2.4.5. u 4.3.2.5. rispettivament.”;
                     
                  
               
                     
                  
                  
                     
                        (c) fl-Appendiċi 3.3., il-punt 1 jinbidel b'dan li ġej:
                     
                     
                        “1. Il-kejl tal-awtonomija elettrika
                     
                     
                        1.1. Il-metodu tat-test li ġej, kif stipulat fil-punt 4, għandu jintuża għall-kejl tal-awtonomija elettrika, espressa f’km, ta’ vetturi li jitħaddmu b’sistema tal-motopropulsjoni elettrika biss jew l-awtonomija elettrika u l-awtonomija OVC ta’ vetturi li jitħaddmu b'sistema tal-motopropulsjoni elettrika ibrida bi ċċarġjar mhux fuq il-vettura (OVC HEV) kif definit fl-Appendiċi 3.
                     
                     
                        1.2. Vetturi tal-kategorija L1e maħsuba għall-qdif imsemmija fl-Anness I tar-Regolament (UE) Nru 168/2013 u fil-punt 1.1.2. tal-Anness XIX tar-Regolament (UE) Nru 3/2014 għandhom ikunu eżentati mit-testijiet tal-awtonomija elettrika.”;
                     
                  
               
                     
                        (6)
                     
                  
                  
                     
                        L-Anness IX huwa emendat kif ġej:
                     
                     
                        (a) jiddaħħlu l-punti 2.3. sa 2.4.3. li ġejjin:
                     
                     
                        “2.3. Sistemi multimodali għat-tnaqqis tal-istorbju
                     
                     
                        2.3.1. Vetturi tal-kategorija L mgħammra b’sistema multimodali aġġustabbli tas-silencer tal-egżost ikkontrollata manwalment jew elettronikament għandhom jiġu ttestjati fil-modalitajiet kollha.
                     
                     
                        2.3.2. Għal vetturi mgħammra b’sistema għat-tnaqqis tal-istorbju kif imsemmi fil-punt 2.9.1., il-livell irrapportat ta’ pressjoni tal-ħoss għandu jkun għall-modalità li jkollha l-ogħla livell medju ta’ pressjoni tal-ħoss.
                     
                     
                         2.4. Rekwiżiti kontra t-tbagħbis u marbuta ma' sistemi multimodali aġġustabbli tas-silencer jew tal-egżost ikkontrollati manwalment jew elettronikament
                     
                     
                        2.4.1. Is-sistemi tas-silencer jew tal-egżost kollha għandhom jinbnew b'tali mod li ma jippermettux it-tneħħija faċli tal-baffles, l-exit cones u partijiet oħra li l-funzjoni primarja tagħhom tkun bħala parti mill-kompartimenti tas-silencer/tal-espansjoni. Meta l-inkorporazzjoni ta' parti bħal din tkun inevitabbli, il-metodu tat-twaħħil tagħha għandu jkun tali li t-tneħħija ma tkunx iffaċilitata (eż. b'viti bil-kamin konvenzjonali) u għandha tkun imwaħħla b'tali mod ukoll li t-tneħħija tagħha tikkawża ħsara permanenti/irrikoverabbli lill-assemblaġġ tas-silencer tal-egżost.
                     
                     
                        2.4.2. Is-sistemi tal-egżost jew tas-silencers b’diversi modalitajiet aġġustabbli tal-operazzjoni kkontrollati manwalment jew elettronikament għandhom jissodisfaw ir-rekwiżiti applikabbli kollha fil-modalitajiet operattivi kollha. Il-livelli tal-istorbju rrapportati fl-approvazzjoni tat-tip għandhom ikunu dawk li jirriżultaw mill-modalità bl-ogħla livelli ta’ storbju.
                     
                     
                        2.4.3. Il-manifattur ma għandux ibiddel, jaġġusta jew jintroduċi intenzjonalment kwalunkwe apparat jew proċedura biss sabiex jissodisfa r-rekwiżiti tal-emissjonijiet tal-ħoss biex jikseb l-approvazzjoni tat-tip, jekk dawn ma jkunux operattivi waqt tħaddim tipiku fit-triq.";
                     
                  
               
                     
                  
                  
                     
                  
               
                     
                  
                  
                     
                        (b) fl-Appendiċi 3, il-punt 2.4.1.1. jinbidel b'dan li ġej:
                     
                     
                        “2.4.1.1. Il-materjal fibruż assorbenti għandu jkun ħieles mill-asbestos u jkun jista’ jintuża fil-kostruzzjoni tas-silencers biss jekk ikun jista’ jinżamm tajjeb f’postu matul il-perjodu li jdum jintuża s-silencer u jekk jissodisfa r-rekwiżiti tal-punti 2.4.1.2., 2.4.1.3. jew 2.4.1.4."; 
                     
                  
               
                     
                        (7)
                     
                  
                  
                     
                        L-Anness X huwa emendat kif ġej:
                     
                     
                        (e) L-Appendiċi 2.1. huwa emendat kif ġej:
                     
                     
                        (i) il-punt 2.1.2. jinbidel b'dan li ġej:
                     
                     
                        “2.1.2.
                     
                     
                        It-Tabella Ap2.1-1
                     
                     
                        L-aċċessorji li għandhom jintramaw matul it-test tal-prestazzjoni tal-unità tal-propulsjoni sabiex jiġu ddeterminati t-torque u l-potenza netta tal-magna
                     
                     
                        ”;
                     
                     
                        (ii) il-punt 3.4. jinbidel b’dan li ġej:
                     
                     
                        “3.4. Determinazzjoni tal-fattur ta' korrezzjoni għall-effiċjenza mekkanika tat-trażmissjoni α2
                     
                     
                        Fejn:
                     
                     
                        –il-punt tal-kejl huwa n-naħa tal-output tal-crankshaft, dan il-fattur huwa ugwali għal 1;
                     
                     
                        –il-punt tal-kejl mhuwiex in-naħa tal-output tal-crankshaft, dan il-fattur jiġi kkalkolat bl-użu tal-formula:
                     
                     
                        Ekwazzjoni Ap2.1-3:
                     
                     
                        
                           
                     
                     
                        fejn nt hija l-effiċjenza tat-trażmissjoni allokata bejn il-crankshaft u l-punt tal-kejl.
                     
                     
                        Din l-effiċjenza tat-trażmissjoni nt tiġi ddeterminata mill-prodott (multiplikazzjoni) tal-effiċjenza nj ta’ kull wieħed mill-komponenti tat-trażmissjoni:
                     
                     
                        Ekwazzjoni Ap2.1-4:
                     
                     
                        nt = n1 · n2 · … · nj”;
                     
                     
                        (b) L-Appendiċi 4 huwa emendat kif ġej:
                     
                     
                        (i) Il-punt 3.3. jinbidel b’dan li ġej:
                     
                     
                        “3.3. Il-proċedura tat-test għall-kejl tad-distanza tad-diżattivazzjoni
                     
                     
                        Wara l-waqfien mill-qdif bil-pedali, l-assistenza tal-mutur għandha tiġi diżattivata f’distanza ta’ sewqan ta’ ≤ 3 m. Il-veloċità tal-vettura tal-ittestjar hija 90 % tal-veloċità tal-assistenza massima. Il-kejl għandu jittieħed skont l-istandard EN 15194:2009. Għall-vetturi mgħammra b’sistema ta’ modulatur tal-assistenza, dan ma għandux jiġi attivat matul it-test.”;
                     
                     
                        (ii) il-punti 3.3.1. sa 3.3.5.10. jitħassru;
                     
                     
                        (iii) il-punti 3.4. sa 3.4.3. jinbidlu b'dan li ġej:
                     
                     
                        “3.4. Il-proċedura tat-test għall-kejl tal-fattur tal-assistenza massima
                     
                     
                        3.4.1. It-temperatura ambjentali għandha tkun bejn 278,2 K u 318,2-il K.
                     
                     
                        3.4.2. Il-vettura tat-test għandha titħaddem permezz tal-batterija tal-propulsjoni korrispondenti. Għal din il-proċedura tat-test għandha tintuża batterija tal-propulsjoni b’kapaċità massima.
                     
                     
                        3.4.3. Il-batterija għandha tkun iċċarġjata għalkollox bl-użu taċ-ċarġer li għandu jiġi speċifikat mill-manifattur tal-vettura.";
                     
                     
                        (iv) Jiddaħħlu l-punti 3.4.4. u 3.4.9. li ġejjin:
                     
                     
                        “3.4.4. Mutur wieħed tal-bank tat-test għandu jiġi mqabbad mal-crank jew il-fus tal-crank tal-vettura tat-test. Dan il-mutur tal-crank fuq il-bank tat-test għandu jissimula l-azzjoni ta’ sewqan tas-sewwieq u jkun kapaċi jilħaq torques u veloċitajiet rotazzjonali varjabbli. Dan il-mutur għandu jilħaq frekwenza ta’ rotazzjoni ta’ 90 rpm u torque nominali kontinwu massimu ta’ 50 Nm.
                     
                     
                        3.4.5. Għandu jitwaħħal brejk jew mutur ma’ drum taħt ir-rota ta’ wara tal-vettura tat-test għas-simulazzjoni tat-telf u l-inerzja tal-vettura.
                     
                     
                        3.4.6. Għall-vetturi mgħammra b’mutur li jħaddem ir-rota ta’ quddiem, għandu jitwaħħal brejk addizzjonali jew mutur addizzjonali ma’ drum taħt ir-rota ta’ quddiem għas-simulazzjoni tat-telf u l-inerzja tal-vettura.
                     
                     
                        3.4.7. Jekk il-livell ta’ assistenza tal-vettura jkun varjabbli, dan għandu jiġi ssettjat għal assistenza massima.
                     
                     
                        3.4.8. Għandhom jiġu ttestjati l-punti ta’ tħaddim li ġejjin:
                     
                     
                        Tabella Ap4-1 il-punti ta’ tħaddim għall-ittestjar tal-fattur massimu ta’ assistenza
                     
                     
                        3.4.9. Il-fattur massimu ta’ assistenza għandu jiġi kkalkolat skont il-formula li ġejja:
                     
                     
                        Ekwazzjoni Ap4-1:
                     
                     
                        fejn:
                     
                     
                        Il-potenza tal-mutur mekkaniku tal-vettura tat-test għandha tiġi kkalkolata mis-somma tal-potenza tal-mutur tal-brejk mekkaniku nieqsa l-potenza tal-input mekkaniku tal-mutur tal-crank fuq il-bank tat-test (espressa f’W).";
                     
                     
                        (v) il-punti 3.5. sa 3.5.9. jitħassru;
                     
                  
               
                     
                        (8)
                     
                  
                  
                     
                        L-Anness XI huwa emendat kif ġej:
                     
                     
                        (a) il-punt 3.1. jinbidel b’dan li ġej:
                     
                     
                        “3.1. Testijiet tat-tipi I, II, V, VII and VIII (‘X’ fit-Tabella 11-1 tfisser “applikabbli”)
                     
                     
                        Tabella 11/-1
                     
                     
                        Il-kriterji tal-klassifikazzjoni tal-familja tal-propulsjoni fir-rigward tat-testijiet tat-tipi I, II, V, VII u VIII
                     
                     
                  
               
                     
                  
                  
                     
                        (b) fil-punt 3.2., l-intestatura tat-Tabella 11-2 tinbidel b'dan li ġej:
                     
                     
                        “Tabella 11-2
                     
                     
                        Il-kriterji tal-klassifikazzjoni tal-familja tal-propulsjoni fir-rigward tat-testijiet tat-tipi III u IV".